Uskoro drugi rebalans budžeta Banjaluke – mojKontakt portal – Radio Televizija Kontakt\n“Prednacrt će ubrzo biti pretočen u formu nacrta i upućen u skupštinsku proceduru, zajedno sa nacrtom budžeta za narednu godinu”, rekao je Gavranović.\nOn je rekao da stanje budžetskih prihoda pokazuje da je i dalje evidentan pad prihoda od poreza na nepokretnosti i indirektnih poreza.\n“Imamo određenih problema i sa komunalnom naknadom, koju građani ne izmiruju”, istakao je Gavranović i dodao da se analiziraju uzroci ovakvog priliva tih sredstava.\nGavranović je dodao da je jedan od problema to što građananima nije još dovoljno predočeno šta znači izmirivati obaveze kada je riječ o porezima na nepokretnost i da li je sva poreska obaveza u cjelini prijavljena ili evidentirana kod Poreske uprave.\nOn je rekao da je danas imao sastanak sa predstavnicima područne jedinice Poreske uprave i da je dobio informacije o mogućem kretanju prihoda do kraja godine, koji nisu ohrabrujući.\n“Zajedno smo konstatovali da se hitno nešto mora mijenjati u tome da se lokalnim zajednicama omogući učešće ili određene aktivnosti kada je riječ o evidentiranju ili obuhvatu poreskih obveznika i mogućnosti načina naplate”, rekao je Gavranović.\nOn je rekao da u prošloj godini nije naplaćeno više od šest miliona KM prihoda od poreza na nepokretnosti.\n“Iz ove godine, ako se ne ukupi još pet–šest miliona, to je 12 miliona kumulirani minus po osnovu dvije godine samo po toj vrsti poreza, što je velika suma novca od koje smo mislili da realizujemo niz projekata, ali očigledno je da se oni nisu slili u budžetsku kasu”.\nU Izvještaju o izvršenju budžeta grada u prvoj polovini ove godine, navedeno je da su poreski prihodi naplaćeni u iznosu od 32,4 miliona KM, što je 43 odsto od plana za 2013. godinu. Od poreza na nepokretnosti naplaćeno je 2,2 miliona KM ili 31,2 odsto od plana za ovu godinu.\nKK Partizan: Napravimo spektakl!


DŽINDIĆ POJASNIO ŠTA JE SPORNO U PONUDI KINEZA ZA ALUMINIJ | Hayat.ba\nDŽINDIĆ POJASNIO ŠTA JE SPORNO U PONUDI KINEZA ZA ALUMINIJ\nOn je pojasnio da je Vlada ovlastila premijera Fadila Novalića da nastavi pregovore s ovim fondom, ali da postoji 10 spornih tačaka o kojima je potrebno dodatno pregovarati.\nMeđu tim tačkama je, kako je pojasnio, mirovanje ukupnog duga na određen period, čime bi se omogućilo potencijalnom investitoru da može razmišljati o nekim drugim koracima i finansijskom paketu ulaska, prenosi Avaz.\nTražili su da cijena električne energije bude fiksna u iznosu od 40 eura po megavat satu u periodu od deset godina, a Vlada FBiH to ne može garantirati jer se cijena formira na osnovu tržišta. Traženo je i odobrenje Vlade FBiH da se ide u zajednički partnerski projekt izgradnje termobloka koji bi podržavao samo „Aluminij“ i da ta TE bude na ugalj do trenutka dok se ne osigura dovoljna količina plona, a u slučaju da ne bude operativna u nekih 10 godina, traže produženje garantirane cijene električne energije – kazao je Džindić.\nU više tačaka tražene su garancije za kreditne aranžmane, za šta Vlada FBiH, prema riječima Džindića, nema nadležnost.


STEFANOVIĆ O PRETNJAMA UPUĆENIM PREDSEDNIKU SRBIJE: Radimo na otkrivanju osobe koja je poslala pismo Vučiću! • HAPPYTV.RS\nSTEFANOVIĆ O PRETNJAMA UPUĆENIM PREDSEDNIKU SRBIJE: Radimo na otkrivanju osobe koja je poslala pismo Vučiću!\nMinistarstvo unutrašnjih poslova Srbije je obavestilo nadležno tužilaštvo povodom pretećeg pisma predsedniku Srbije Aleksandru Vučiću poslatog iz Nemačke i srpska policija u saradnji sa partnerskim službama radi na identifikaciji osobe koja je uputila pretnju, izjavio je danas ministar unutrasnsjih poslova Nebojša Stefanović.\n"Hrvatska dijaspora očigledno poznaje samo politiku mržnje i želi da oživi ustašku ideologiju koja je danas često prisutna i u samoj Hrvatskoj. Svakako nas neće uplašiti pretnjama da spremaju novu Oluju i Bljesak jer, kao što je i predsednik Vučić već rekao, Srbija tako nešto više nikada neće dozvoliti", rekao je Stefanović za Tanjug.\nPredsedniku Vučiću je u petak stiglo preteće pismo potpisano sa "Pavelićevi križari, ustaški gerilci" i poslato iz Hanovera, u Nemačkoj.\nKako je za "Blic" rečeno u Predsedništvu, pismo koje je upućeno na Vučićevo ime stiglo je na Andrićev venac u trenutku dok se predsednik Srbije nalazi u poseti Kubi.\n"Aleksandre Vučiću, ustaške udruge dijaspore poručuju: Za dom spremni! Sprema se nova Oluja i Bljesak", piše između ostalog u tom pismu.


Zaključci sa Zbora građana MZ Kakanj-jedan | KakanjLive\nZaključci sa Zbora građana MZ Kakanj-jedan\n02.02.2017. - Građani traže uredno i kontinuirana snabdjevanje toplotnom energijom, rekonstrukciju vrelovoda, rješavanje problematike na putu prema Barama, te informacije o rasporedu sredstava koja se uplaćuju iz Fonda za zaštitu okoliša i od rada termoelektrana. Istaknut je i zahtjev za konačno rješavanje problema pasa lutalica te stavljanje na javnu raspravu dokumenta koji je po ovom osnovu planiran za Četvrtu sjednicu Općinskogh vijeća\nZbor građana MZ Kakanj I, kojem su prisustvovala 54 stanovnika ovog područja, održan je krajem januara, a na dnevnom redu su bile četiri tačke. Razgovaralo se o grijanju, odnosno snabdjevanju potrošača toplotnom energijom, rješavanju problema pasa lutalica i problema na putu od raskršća kod fotografske radnje Kubura, pa dalje prema Barama. U skladu sa dnevnim redom sjednici je prisustvovao direktor JP Grijanje Kakanj Mirnes Bajtarević, kao i predstavnik Općine Kakanj Bahrudin Arnaut.\nU zaključcima sa Zbora traži se kontinuirano isporučivanje dovoljnih količina toplote za sve korisnike, u svim stambenim objektima na području Mjesne zajednice, jer prema dostupnim informacijama usljed dotrajalosti sistema daljinskog grijanja postoji objektivna mogućnost za težim oštećenjima, što bi moglo dovesti do dužih zastoja u snabdijevanju korisnika toplotnom energijom. U tom smislu građani MZ Kakanj I pozivaju nadležne u Općini Kakanj da se suoči sa problemom ta da iz namjenskih sredstava ostvarenih radom Termoelektrane za rekonstrukciju vrelovoda na godišnjem nivou izdvaja oko 1,5 miliona KM. Od JP Grijanje i Općinskog vijeća Kakanj se traži modalitet za hitno izdvajanje sredstava za sanaciju mreže grijanja u gradu.\nU skladu sa Zakonom o slobodnom pristupu informacijama sa Zbora su upućeni i zahtjevi kojim se od Općinskog vijeća Kakanj traži informacija o rasporedu sredstava koja dolaze od Fonda za zaštitu okoliša FBiH, i namjenskih sredstava ostvarenih radom termoelektrana za 2017. godinu.Od JP Grijanje se traži informacija o planu rekonstrukcije vrelovoda, po godinama, novčanim iznosima i izvorima finansiranja, a za naredne tri godine (2017-2020).\nNa osnovu informacije koju su građani dobili od predstavnika Općine Kakanj Bahrudina Arnaut, a vezano za prijedlog Odluke koja pravni osnov crpi iz Zakona o zaštiti i dobrobiti životinja, kao i informacije da će biti na dnevnom redu Četvrte sjednice Vijeća, Zbor građana traži da se po istoj sprovede Javna rasprava i pronađu modaliteti konačnog rješavanju problema pasa lutalica.\nS obzirom da se direktor Zavoda za planiranje i izgradnju Općine Kakanj Zijad Neimarlija nije odazvao na poziv, ostala je nepoznata činjenica vezana za urađeni elaborat u vezi puta u licom Prvi maj. Donesen je zaključak da se sa direktorm Zavoda organizira sastanak na kojem će uz članove Savjeta biti prisutni i stanovnici naselja Bare, na kojem će se pokušati dogovoriti dalji koraci po pitanju ove tematike.


KOKTEL DSS - LAJKOVAC NA DLANU\nFeb 13, 2017 Snežana Bilić\nTradicionalni koktel OO DSS Lajkovac ipak nije izostao ni ove godine. Ciljano pomeren za početak predsedničke kampanje, koktel za članove, simpatizere i prijatelje DSS, organizovan je proteklog vikenda u lajkovačkom kafeu “Ekskluziv”, u prisustvu brojnih gostiju iz šireg okruženja.\nŽivorad Tufegdžić, potpredsednik lajkovačkog OO DSS, pojasnio je da je svesno izbegnut kliše u organizovanju koktela. Tufegdžić je uveren da DSS kao opoziciona stranka nije izgubljena i da mnoge njene pristalice , posebno mladi, izbegavaju da se javno deklarišu, kako bi izbegli probleme. Istakao je i da stranka nema dovoljno prostora za opoziciono delovanje, kao ni dovoljno prostora u medijima.\nSaša Pavlović, član IO DSS, koordinator DSS za Kolubarski okrug, rekao je da su poslednjih par meseci obeležile jake turbulencije unutar stranke, siloviti udari i na članstvo i na funkcionere, što je rezultiralo osipanjem članstva. Izborom novog rukovodstva DSS na čelu sa dr Milošem Jovanovićem, krenulo se u reorganizaciju stranke i povratak članstva. Pavlović je pohvalio rad OO DSS Lajkovac, ocenjujući ga kao najjači na okrugu i u državi, sa tradicionalno najboljim izbornim rezultatom.\nMiloš Purić, predsednik Omladine DSS Lajkovac je istakao, da je usled isključivo partijskog zapošljavanja, položaj mladih u Lajkovcu loš , prvenstveno zbog problema zapošljavanja, usled čega mladi u velikom broju odlaze iz Lajkovca.\nVladimir Đurić, član IO omladine DSS je podvukao da novi lider stranke ima viziju koja će doneti promene na nivou stranke a i kompletne države , uveren da če tome doprineti nova energija koju donose mladi i obrazovani kadrovi.\nRanko Filipović, predsednik OO DSS Lajkovac bio je vidno zadovoljan atmosferom i brojem prisutnih gostiju na koktelu, koji predstavlja nastavak tradicije, a i početak kampanje za izbor predsednika Srbije.Filipović je rekao, da je, među 15.-tak ponuđenih, kandidat DSS Aleksandar Popović jedini pravi kandidat za predsednika Srbije , sa svim obeležjima državnika.\nOGLASIO SE RAVNOGORSKI POKRET


U Izvještaju Evropske komisije za 2014. godinu, kao pozitivni pomaci navedene su aktivnosti Tužilaštva BiH i združene akcije u borbi protiv organizovanog kriminala, korupcije, pranja novca i drugih krivičnih djela, kao i borba protiv organizovanog kriminala u regionu.\nPrepoznati su naši napori u borbi protiv međunarodnog krijumčarenja opojnih droga, pranja novca, terorizma i drugih teških krivičnih djela, kao i činjenica da je BiH postala partner u realizaciji međunarodnih sporazuma i jačanju saradnje pravosudnih i policijskih agencija.\nGlavni tužilac Mehanizma za međunarodne krivične sudove, g. Hassan Jallow, u svom izlaganju u Vijeću sigurnosti UN-a uputio je čestitke glavnom tužiocu Goranu Salihoviću zbog izuzetne regionalne saradnje i efikasnog procesuiranja predmeta „Štrpci“, a glavni tužilac pri MKSJ-u, g. Serge Brammertz, u Vijeću sigurnosti UN-a istakao je menadžerske sposobnosti rukovodstva Tužilaštva BiH.\nG. Thomas Osorio iz Misije UNDP dao je izrazitu podršku naporima Tužilaštva BiH u jačanju regionalne saradnje u procesuiranju predmeta ratnih zločina tokom regionalne konferencije tužilaca za ratne zločine, koja je održana na Paliću, u decembru ove godine.\nUjedinjeni narodi podržat će aktivnosti regionalne saradnje.\nPohvale za rad Tužilaštva BiH izrečene su i od rukovoditeljice Međunarodne komisije za nestale osobe (ICMP) u BiH, gđa Kathryne Bomberger, za izuzetne napore Tužilaštva BiH u procesima ekshumacija i identifikacija nestalih osoba u BiH.\nKao značajan rezultat moramo istaći i priznanje koje je glavni tužilac dobio od Uprave za indirektno oporezivanje (UIO) BiH i direktora Mire Džakule, zbog izuzetnih rezultata ostvarenih u oblasti procesuiranja poreznih utaja i poboljšanju finansijske discipline u Bosni i Hercegovini.\nRezultati će u idućoj godini sigurno biti još bolji, a tužioci i osoblje Tužilaštva BiH će uložiti maksimalne napore u procesu uspostave vladavine prava u predstojećem periodu evropskih integracija naše zemlje.


SVE ZARAD PREKIDA DOMINACIJE, ODOBREN BUDžET ZA 2021. - Limit 145 miliona dolara - SPORTSKI ŽURNAL\nVodeće ekipe najbržeg karavana na asfaltu trenutno troše oko 200 miliona dolara po sezoni\nOdobreno ograničenje budžeta u sveobuhvatni paket mera za smanjenje troškova u Formuli 1 odobren je i počeće da se primenjuje od 2021. kako bi se povećala konkurentnost ali i smanjili troškovi.\nOdlukom Saveta Svetskog moto sporta, od naredne sezone ekipe Formule 1 će imati budžetski limit od 145 miliona dolara. Dogovoreno je da se iz godine u godinu ta granica smanjuje, pa će 2022. iznositi 140 miliona, a od 2023. do 2025. godine 135 miliona dolara, na osnovu sezone od 21 trke.\nVelika nagrada Holandije neće se održati ove godine zbog pandemije korona virusa, potvrdili su organizatori.\nTrka u Holandiji je ove godine se u kalendaru planetarnog šampionata našla prvi put posle 35 godina. Trebalo je da se vozi na legendarnoj stazi Zandfort, gde su se najbolji vozači karavana poslednji put nadmetali 1985. kad je trijumfovao Niki Lauda.\nVodeće ekipe najbržeg karavana na asfaltu trenutno troše oko 200 miliona dolara po sezoni. Timovi su se prethodno dogovorile da granica budžeta za 2021. bude 175 miliona dolara, ali je to moralo da se promeni zbog krize izazvane pandemijom korona virusa, pošto sezona još nije počela.\n- Formula 1 od juče pobeđuje. Ovo je ključan trenutak za naš sport jer je već neko vreme finansijski neodrživ, a neaktivnost bi rizikovala budućnost Formule 1 i nje-nih učesnika koje treba pohvaliti jer su ovo pitanje rešili zajedno i odlučno - istakao je direktor Meklarena Zak Braun.\nMeđu promenama je i uvođenje „aero hendikep sistema” za uspešnije timove. Ekipama će se ograničiti vreme za razvoj bolida u odnosu na plasman u prvenstvu, a to je uvedeno kako bi se slabije ekipe približile vodećima.\nTimovi mogu da obave samo određeni broj promena na bolidima iz ove godine za narednu sezonu, a uvođenje novih bolida i dela novih pravila odloženo je za 2022.


Ako bude potrebe - škola se seli na TV, učenicima časovi na RTS\nTrenutno nema odluke o zatvaranju škola u Srbiji\nzbog koronavirusa, ali ukoliko do toga dođe Vlada Srbije planira da uvede onlajn nastavu, za šta je pripremljen i precizan plan, pišu Novosti.\nKako navodi beogradski dnevnik, postignut je dogovor prema kojem će jedna škola biti pretvorena u multistudio odakle će snimati časove.\nProgram za osnovne škole bi se emitovao i preko Trećeg kanala RTS i RTS Planete, dok bi se materijal za srednje škole emitovao na RTS Planeti.\nMinistarstvo prosvete obezbedilo bi video-sadržaje, dok bi nastavnici mogli da dodatna predavanja organizuju putem "Jutjuba", "Vajbera" i drugih platformi, kao i uz pomoć digitalnih udžbenika, navodi beogradski list.\nPredsednica Vlade Ana Brnabić rekla je u petak da je u toku testiranje sistema za nastavu od kuće, ukoliko u jednom trenutku struka bude rekla da škole treba da se zatvore zbog novog koronavirusa.\n"Mi od 2017. godine radimo na uvođenju digitalnih nastavnih sadržaja, digitalnih udžbenika i učionica u sve škole u Srbiji. Krenućemo u testiranje da vidimo kako sistem funkcioniše i da otklonimo sve eventualne smetnje", rekla je Brnabić.\nOna je naglasila da je važno da sistem bude spreman, ukoliko struka kaže da treba da se zatvore škole.\nizvor: novosti.rs, agencije, foto: Vidmir Raic, Pixabay


Tanjug 10. decembra 2019. 19:10\nNJUJORK – Sjedinjene Države i Kina preduzimaju korake za odlaganje sledeće runde američkih tarifa, koje bi trebalo da stupe na snagu u nedelju, 15. decembra, i pokušavaju da dođu do dogovora koji bi obuzdao žestok trgovinski rat, objavio je danas Volstrit DŽornal (WSJ).\nPregovarači dve najveće svetske ekonomije „postavljaju temelj“ Trampovoj administraciji da odloži 15-procentne carine na oko 160 milijardi vredan američki uvoz kineske robe, piše list, a prenosi CNBC.\nSjedinjene Države i Kina su pokušale da spasu potencijalnu „fazu jedan“ trgovinskog sporazuma, najavljenog prvi put u oktobru, koji bi obuhvatio kineske kupovine američkih poljoprivrednih proizvoda, ali dve strane nisu uspele da potpišu taj delimični sporazum, podseća ta televizijska mreža.\nTakođe navodi da je vest o potencijalnom odlaganju carina – koje prete da još više naštetiti američkim preduzećima i potrošačima, podstakla rast akcija na jutrošnjem otvaranju trgovanja na Volstritu.\nRanije ovog meseca, predsednik SAD-a Donald Tramp je nagovestio da, što se njega tiče, zaključivanje trgovinskog sporazuma sa Kinom može da sačeka do posle predsedničkih izbora 2020. godine. Dodao je da za njega ne postoji „rok“ za postizanje sporazuma.


Vodite konstruktivne razgovore sa svojom djecom - Klix.ba\nU jednom od prethodnih izdanja "Odličan 5+", objavili smo da negativnu komunikaciju karakteriše poređenje, etiketiranje, omalovažavanje, a sve to najčešće rezultira nedostatkom samopouzdanja kod djece, problemima u ponašanju i nedostatkom moralnih vrijednosti.\nNaš pedagog savjetuje roditelje da ne manipuliraju i ne koriste druge osobe kako bi natjerali dijete da se ponaša kako oni žele i da ne sude djeci, ni nakon što ih saslušaju, jer naredni put kada dijete bude imalo problem, neće se obratiti roditeljima, nego nekom drugom. Uvijek je bolje da roditelji obave bilo koji razgovor sa djecom, jer će ona, prije ili kasnije, zatražiti odgovore na drugom mjestu. Neke od mjera su da slušate, a ne osuđujete, vodite konstruktivne razgovore, te obrazložite svoje stavove.\nPožar uzrokovao eksploziju oružja u kući, jedna osoba povrijeđena\n16.10.2010. u 19:07


Lazanski: Pitanje Kosova ne može da se reši preko noći | Radio Kosovska Mitrovica\nLazanski: Pitanje Kosova ne može da se reši preko noći\n27. September, 2019 11:10 |\nProblem Kosova i Metohije nije od juče niti od pre deset, petnaest godina, već nešto što postoji stotinak godina i ne može biti rešen preko noći, rekao je za RTS budući ambasador u Moskvi Miroslav Lazanski.\nDelegacija Srbije na čelu sa predsednikom Vučićem i ministrom Dačićem imala je preko 100 susreta u dva-tri dana, tokom zasedanja Generalne skupštine UN, što je svojevrsni rekord bilateralnih susreta, rekao je gostujući u Jutarnjem programu Miroslav Lazanski.\n“Govor predsednika Vučića bio je veoma pomirljiv, nije nikoga imenovao već je naprotiv pozvao na saradnju među državama regiona”, rekao je Lazanski.\nS druge strane kada je reč o Kosovu i Metohiji, Lazanski podseća da niko od velikih sila nije povukao priznanje kosovske nezavisnosti. Prema njegovim rečima predstavnici SAD i u Beogradu i u Prištini se ponašaju u skladu sa tim, ali i to što kažu da će podržati rešenje je novi momenat u razmišljanju.\n“Izbori su na Kosovu, pa kod nas i moralo bi da se dogodi nešto fantastično novo pa da se postigne rešavanje pitanja Kosova i Metohije. To nije problem od juče, niti od pre deset ili petnaest godina već postoji stotinak godina i niko nije uspeo da ga reši preko noći i preko kolena. Istovremeno prištinska elita kompletan novi nacionalni identitet gradi na snažnoj srbofobiji”, kaže Lazanski.\nSrbija je uvek za povratak za pregovarački sto i za pregovore.\n“Ali kako ćete imati pregovore ako oni uvode takse, ako ništa od Briselskog sporazuma koji je potpisan pre šest godina nije ispunjeno, ako nisu ni minimum minimuma od ZSO ostvarili, o čemu da razgovarate. Oni žele da razgovaraju samo o jednoj stvari – da Srbija prizna Kosovo i da se dokopaju svih materijalnih i prirodnih resusrasa na severu KiM”, rekao je Lazanski.\nPrema rečima Lazanskog Rusija se dosledno drži svog stava.\n“Rešenja bez Rusije nema jer nijedno rešenje ne može da bude prihvaćeno pre nego što prođe kroz Savet bezbednosti UN. Prvo morate da ukinete postojeću rezoluciju 1244 a svaka nova, stav je Rusije, mora da bude u skladu sa međunarodnim pravom. Istovremeno Rusija kaže da će prihvatiti svako rešenje koje prihvati Beograd”, rekao je za RTS Miroslav Lazanski.


Viktor Nemeš osvojio medalju za Srbiju na svetskim vojnim igrama u Kini! - Telegraf.rs\n25/10/19 | 06:00 ≫ 08:30\nViktor Nemeš osvojio medalju za Srbiju na svetskim vojnim igrama u Kini!\nOsim Nemeša do medalje je došla i strelkinja Sanja Vukašinović\nPrintskrin: Youtube/United World Wrestling\nReprezentativci Vojske Srbije Sanja Vukašinović i Viktor Nemeš osvojili su bronzane medalje za Srbiju na 7. CISM svetskim vojnim igrama u Narodnoj Republici Kini.\nSanja Vukašinović treća je u gađanju iz malokalibarske puške disciplina trostav, a Viktor Nemeš je treći u rvanju grčko-rimskim stilom do 77 kilograma, saopštilo je Ministarstvo odbrane.\nČestitku Sanji Vukašinović i Viktoru Nemešu povodom osvajanja bronzanih medalja u Kini uputio je ministar odbrane Aleksandar Vulin.\nPosle svečanosti uručenja medalja Sanja Vukašinović izjavila je da je ovo njena prva velika medalja.\n- Ove godine ušla sam u dosta velikih finala, na velikim svetskim takmičenjima. Srećna sam što sam na ovako prestižnom takmičenju, sa zaista jakom konkurencijom, uspela da se plasiram među prve tri i uzmem svoju prvu veliku medalju, bronzu -, rekla je Vukašinović koja je već ostvarila normu za naredne Olimpijske igre.\nVojna streljačka ekipa okončala je svoj nastup na svetskim vojnim igrama rezultatima koji su očekivani.\nNaravno da nas je najviše obradovala Sanja Vukašinović koja je osvojila treće mesto u gađanju malokalibarskom puškom, ocenio je vođa ekipe Vojske Srbije u streljaštvu poručnik Petar Nikolić.\nIstakao je da o konkurenciji u streljaštvu najbolje govori podatak da je pobednica današnjeg takmičenja, Ruskinja Julija Žukova, izjednačila svetski rekord i postavila novi rekord vojnih igara u ovoj disciplini.\nViktor Nemeš danas je ponovio uspeh svog brata blizanca Matea i osvojio bronzanu medalju u rvanju grčko-rimskim stilom u kategoriji do 77 kilograma.\n- Došli smo, uzeli medalje, Mate je juče probio led, nastavljamo dalje - kratko je rekao Viktor posle uručenja medalje.\nTakmičenja na 7. CISM svetskim vojnim igrama u kineskom gradu Vuhanu nastavljaju se do nedelje, kada će Igre biti svečano zatvorene. Takmičari Vojske Srbije završili su nadmetanja u boksu, džudou, rvanju, streljaštvu i plivanju, a do nedelje znaće se konačni rezultati reprezentativaca Vojske Srbije i u disciplinama tekvondo, atletika, orijentiring, padobranstvo i triatlonu.\nVideo: Srpsko-ruska taktička vežba Slovenski štit 2019\nIsterivanje đavola u Humskoj: Grobari šetalicom iz horor filma isprozivali Junajted!\nNe znamo ni ko su ovi drugi: Ovako su navijači Mančestera prognozirali rezultat sa Partizanom!\nGrmela himna navijača Partizana pred početak duela sa Junajtedom!\nJavio nam se Nenad Kovačević, demantuje izjavu o nameštanju u Srbiji: Novinar zloupotrebio moju šalu\nVojne sportske igre\nSrpskim strelcima zlato na turniru u Hrvatskoj\n25. oktobar 2019 | 09:50


Oslo: Nova karikatura proroka Muhameda\nNorveška spisateljica Sara Mac Azmeh Rasmusen objavila je na svom blogu karikaturu proroka Muhameda, da bi na taj način pružila podršku slobodi govora.\nKarikatura pokazuje bradatog čoveka kako stoji pored troje ljudi, uključujući dve žene skoro potpuno prekrivene, sa natpisom "Ako ne želiš da budeš naslikan, pokrij se, proroče", prenela je agencija AFP.\nRasmusenova sebe opisuje kao "autorku i borca za ljudska prava sa muslimanskim poreklom".\nOna je istakla da je želela karikaturom da pruži podršku francuskom satiričnom magazinu "Šarli Ebdou", koji je prošlog meseca izazvao bes muslimana širom sveta zbog objavljivanja karikatura nagog proroka Muhameda.\nPre toga, američki trejler filma "Nevinost muslimana" postavljen na jutjubu doveo je do višednevnih protesta muslimana često praćenih nasiljem jer je film, po njima, antiislamski i ismeva proroka.\nRasmusenova je na svom blogu napisala da nije reč o konfliktu izmedju istoka i zapada ili muslimana i hrišćana, već je pre reč o konfliktu izmedju dogme i demokratskog duha i kulture.\n"Takav konflikt postoji u islamskom svetu", ukazala je ona. Rasmusenova, koja čvrsto podržava gej prava, punila je medije 2009. godine kada je javno spalila hidžab (haljina koja prekriva lice i telo muslimanki) na Medjunarodni dan žena.


Kultura / Aktuelno 0\nVirtuelizacijom kulture na našoj platformi sprovešćemo malu revoluciju na tržištu umetnosti i u institucijama kulture u Srbije i svetu, kazao je Tanjugu Vitomir Jevremović, osnivač kompanije " VR-All-Art".\nJevremović, koji kaže da, međutim, nema nameru da zajedno sa svojim saradnicima stvori čitav novi svet u umetničkom prostoru, osnivač je "VR-All-Art" kompanije i produkcijske kuće "Digital Mind", s višedecenijskim iskustvom u IT i biznis sektoru.\nRazvijao je portfolio u VR, AR, internet i mobilnim aplikacijama, implementirajući nove tehnologije na polju marketinga, industrije zabave, filmske produkcije, kulture i obrazovanja.\nJevremović kaže da je "VR-All-Art" revolucionarna platforma i novo tržište za umetnike, galerije, muzeje i širu javnost koja služi za izlaganje, istraživanje i kupoprodaju umetničkih dela u virtuelnim i proširenim svetovima.\n"Naša je ideja da napravimo platformu na kojoj će umetnici i muzeji moći da kreiraju izložbe u virtuelnoj realnosti. Na taj način, prostor više nije nikakva granica...Takođe, ni vreme više neće biti granica jer će svi moći da pristupe toj platformi kada god požele, i na kraju ni distanca neće biti granica jer će sadržaji koji se postavljaju na platformu biti dostupni svuda u svetu", kazao je Jevremović i dodao da je to novi put kojim će krenuti i domaća zajednica, ali i svi koji kreiraju kulturne sadržaje u svetu.\n"Na taj način će nestati granice u umetnosti, a s druge strane nadam se da ćemo privući mnogo više ljudi da se upute u sadržaje iz kulture. Imamo ambiciju da naša platforma bude prepoznatljiva svuda u svetu", kazao je Jevremović.\nPrema njegovim rečima, platformi kompanije "VR-All-Art" moći će da pristupi svako ko koristi internet.\n"Internet je samo alat, globalna mreža koja omogućava korisnicima da stignu na mesto gde su svi u prilici da kreiraju sadržaje iz kulture", kazao je Jevremović.\nKada je počeo da kreira VR sadržaje, kako kaže, obrađivao je jedan po jedan događaj.\n"Kreirali smo VR Muzej Nikola Tesla, pa smo kreirali VR izložbu u virtuelnoj stvarnosti...To su sve pojedinačni projekti koji na internetu postoje kao nezavisne jedinice. Sada kreiramo platformu na globalnom nivou koju će moći da koriste ljudi širom sveta bez našeg posredovanja. Svi će biti u prilici da aplouduju svoje artefakte na našoj platformi i da kreiraju sopstvenu izložbu", kazao je Jevremović.\nPrema njegovim rečima, galerije će na sličan, gotovo isti način moći da iskoriste platformu kao i individualni umetnici.\n"Pozicioniranje galerija koje žele od svojih umetnike da grade brendove biće jednostavnije kroz našu platformu nego što je to sada slučaj s bilo kojim kanalom komunikacije.Virtualizacijom kulture na našoj platformi sprovešćemo malu revoluciju na tržištu umetnosti i u institucijama kulture u Srbije i svetu", kazao je Jevremović i dodao da će razgovarati s donosiocima odluka u srpskim institucijama o svom projektu.


Početna/KATEDRA/Vlasotinački vrtići spremni za polazak dece\nSana Life 5. maja 2020.\tKATEDRA, LOKAL PRESS Ostavite komentar\n“Dezinfekciju mora da obavi ovlašćena kuća i to smo uradili. Od ponedlejka će raditi dva vrtića u samom gradu, Dečja radost i Kolibri, jer za objekte u Stajkovcu i Prilepcu trenutno ne postoji interesovanje roditelja – kaže direktor PU „Milka Dimanić“ Snežana Filipović.\nOd 654 deteta koja pohađaju ovu predškolsku ustanovu, roditelji su prijavili 35 mališana koji će od ponedeljka ponovo krenuti u vrtić. Pored uobičajene uniforme, vaspitači će nositi maske i rukavice, a sestre u preventivi, koje rade trijažu dece, nosiće pored ostalog i vizire.\nGrupe će biti od petoro dece, stolovi i krevetići biće udaljeni međusobno dva mestra, a na ulazu će stajati dezo barijera. U nizu mera koje se tiču dece su i one da će pre ulaska u vrtić uslediti dezinfekcija ruku, a nakon ulaska pranje ruku.\nŠtab za vanredne situacije dostavio je predškolskoj ustanovi određenu količinu maski, rukavica, vizira i dezinfekcionih sredstava.\nOznakedezinfekcija Dimanić Milka viziri Vlasotince vrtići\nPrethodni IN MEMORIAM – Verica Novakov, prva dama jezika i književnosti\nSledeći Kesić čestitao svetski dan Star Wars-a\nNajboljim učenicima, studentima i mladim talentima vlasotinačke opštine predsednik Bratislav Petrović uručio je rešenja o …


Intel najavio nove procesore\nIntel najavio nove procesore – Personal magazin\nKompanija Intel objavila je danas na Forumu Intelovih programera nekoliko bitnih karakteristika u vezi sa dizajnom 2. generacije Intel Core procesora koji će biti predstavljeni 2011. Nove i poboljšane karakteristike…\nKompanija Intel objavila je danas na Forumu Intelovih programera nekoliko bitnih karakteristika u vezi sa dizajnom 2. generacije Intel Core procesora koji će biti predstavljeni 2011. Nove i poboljšane karakteristike će dodatno unaprediti performanse Intel čipova i dužinu trajanja baterije, a dodato je i nekoliko vizuelnih karakteristika koje su ugrađene direktno u čipove.\nPod kodnim imenom Sandy Bridge, čipovi će biti zasnovani na Intelovoj prvoj “visibly smart” mikroarhitekturi i proizvedeni u Intelovim vrhunskim fabrikama, na 32nm procesu (nm je milijarditi deo metra) sa drugom generacijom high-k metal gate tranzistora.\n„Način na koji ljudi i kompanije koriste kompjutere napreduje neverovatnom brzinom, stvarajući potrebu za snažnijim i vizuelno prijemčljivijim doživljajem”, izjavio je Dadi Perlmuter, izvršni potpredsednik i generalni direktor grupe Intel Architecture. „Naredna 2. generacija Intel Core procesora predstavlja najveći napredak u kompjuterskim performansama i mogućnostima u odnosu na bilo koju prethodnu generaciju. Pored toga što ove karakteristike nudimo u laptopovima zasnovanim na Intel procesorima, planiramo da postignuti napredak iskoristima i na našim serverskim bazama podataka i nizu naših kompjuterskih proizvoda.”\nOva generacija procesora će posedovati novu “prstenastu” arhitekturu, koja omogućava da ugrađena procesorka grafika deli resurse poput keš memorije, ili memorijskog skladišta sa procesorskim jezgrom kako bi se poboljšalo funkcionisanje uređaja i grafičke performanse, ujedno održavajući energetsku efikasnost.\nDruga generacija Intel Core procesora, takođe uključuje poboljšanu verziju Intel® Turbo Boost tehnologije. Ova karakteristika omogućuje automatsko prebacivanje ili premeštanje kapaciteta procesorskih jezgara ili procesorske grafike kako bi se ubrzale performanse, prilagođavajući radno opterećenje da bi korisnici u trenutku kada im treba dobili poboljšane performanse.\nOčekuje se da će laptopovi i PC računari zasnovani na drugoj generaciji Intel Core procesora biti dostupni početkom sledeće godine.\nNovi vizuelni doživljaj – Visibly Smart\nIntelova nova procesorska grafika donosi poboljšane vizuelne karakteristike u oblastima koje su današnji korisnici najviše upotrebljavaju: HD video, 3-D, najpopularnije igrice, multitasking operacije, online društvene mreže i multimedijalni sadržaji.\nKako bi brže gledali video snimke, Perlmuter je demonstrirao hardverski ubrzano editovanje video materijala korišćenjem silicijuma namenjenog manipulaciji medijskim formatima, koji omogućava korisnicima da brže konvertuju video u druge formate.\nČipovi čije je prestavljanje planirano za 2011. godinu, takođe poseduju Intel Advanced Vector Extensions (AVX). Tehnologija AVX nudi poboljšane performanse, dobru funkcionalnost i sposobnost boljeg upravljanja podacima, njihovo lakše premeštanje i sortiranje. Novi 256-bitni set instrukcija omogućava floating point aplikacije poput digitalnog foto editovanja i kreiranja sadržaja.\nIntel je takođe predstavio dvojezgarni procesor, koji pripada narednoj generaciji Intel Xeon serverskih procesora koji podržavaju Vidyo*, softver za video konferencije, koji koristi 32 treda dostupna u sistemu, i koristi prednosti novog seta instrukcija (AESNI). Naredna generacija Xeon™ procesora, namenjenih serverima i radnim stanicama sa dva podnožja, koristi 8 jezgara i 16 tredova po procesoru, a njihova proizvodnja je planirana za drugu polovinu 2011.\nIntel najavio nove procesore was last modified: September 14th, 2010 by Redakcija\nIntelIntel CoreSandy BridgeVisibly Smart\nApple iPad Wi-Fi modelu dostupni i u Kini


Revolucija - Blic Online\nPre 40 godina revolucija u Iranu srušila je šaha sa vlasti i napravila zaokret od proameričke politike i okončala njen uticaj u Iranu.\nKubanci sutra slave 60 godina revolucije\nKuba će sutra proslaviti 60 godina revolucije, uprkos ekonomskoj krizi i političkim reformama.\n"NE ŽELIMO DA NAMA VLADAJU LOPOVI" Protestni marš Rumuna održan na godišnjicu pobune\nAntivladinim protestom i pozivima na veću demokratiju Rumuni su u subotu u Bukureštu obeležili 29. godišnjicu antikomunističke pobune.\nOd skromnih prvih koraka načinjenih 1889, braća Andre i Eduard Mišelin izgradila su carstvo koje je unelo revoluciju u transport i pretvorilo Klermon Feran u motor francuske proizvodnje.\nIako mala zemlja u području Zakavkazja sa svega tri miliona stanovnika, Jermenija je prošlog proleća podigla prašinu u svetu svojom Baršunastom revolucijom – višemesečnim mirnim protestima koji su na kraju doveli do ostavke premijera Serža Sargsjana i izbora Nikole Pašinjana, bivšeg novinara i vođe protesta na njegovo mesto.\nPITALI SMO MLADE I STARE Ako ste misli da je nemoguće živeti u Srbiji, a ne znati šta je 5. oktobar - PREVARILI STE SE (VIDEO)\nProšlo je ravno 18 godina otkako je okončan diktatorski režim nekadašnjeg predsednika SRJ Slobodana Miloševića. Danas, na punoletstvo demokratije u Srbiji, pitali smo mlade i stare šta misle o tom čuvenom petom oktobru, konačnom kraju autoritarne Miloševićeve vladavine i konačnom otvaranju Srbije ka Evropi i svetu.\nAmerika se kreće prema revoluciji koja će "kositi kao srp travu", predviđa u novom dokumentarnom filmu Stiv Benon, donedavni glavni savetnik američkog predsednika Donalda Trampa.\nGodišnjica najčuvenije revolucije na svetu: Dan kada je NAROD RAZBIO FEUDALCE (VIDEO)\nPre tačno 229 godina Francuska je doživela korenitu promenu: Revolucija je pobedila feudalizam, a narod se izborio za slobodu i novu, svetliju stranicu budućnosti. Predstavljamo vam najznačajnije svetske revolucije:\nJake policijske snage su tokom prethodnog vikenda izvršile raciju u dva najpopularnija noćna kluba u gruzinskoj prestonici Tbilisiju, i tom prilikom uhapsile osam osoba. Ono što niko nije očekivao jeste odgovor mladih ljudi koji su redovno posećivali te klubove.\nPašinjan: Revolucija u Jermeniji uspela\nLider protesta opozicije u Jermeniji i poslanik Nikol Pašinjan rekao je danas, posle razgovora sa predsednikom te zemlje, da je uveren da će imati podršku da postane novi premijer.\nMađarski disdent u Narodnom pozorištu drži predavanje na temu "Fašizam i revolucija"\nMađarski filozof, disident i pisac G. M. Tamaš održaće u subotu predavanje "Fašizam i revolucija“ na sceni „Raša Plaović“ Narodnog pozorišta Beograd, u okviru "Filozofskog teatra".\nKako je Hju Hefner PROMENIO SVET i to ne samo u pogledu SEKSA\nHju Hefner, koji je preminuo jutros u 91. godini, najpoznatiji je kao osnivač časopisa "Plejboj", ali njegovo najveće dostignuće nisu golišave fotografije.\nRadnici u Srpskoj obespravljeni i na IVICI EGZISTENCIJE: Nemoć, glad i PRIZIVANJE REVOLUCIJE\nIli dižite revoluciju ili bežite odavde, poručio je mladima u RS sindikalac Zlatko Marin, nakon što je devet dana štrajkovao glađu, boreći se za isplate od oko 80 evra mesečno po radniku. Kao i pre pola godine, gladovanje pobunjenih železničara okončano je po istom receptu.\nSakašvili 'obećao' da neće organizovati novu revoluciju u Ukrajini\nBivši gruzijski predsednik i bivši guverner ukrajinskog regiona Odesa Mihail Sakašvili, sada vođa Pokreta novih snaga, izjavio je danas da ne planira da organizuje još jednu revoluciju u Ukrajini.


Vlada Kosova usvojila inicijativu za zaključivanje sporazuma o slobodi kretanja u regionu\nBeta 21. maja 2021. 15:45\nVlada Kosova jednoglasno je danas usvojila inicijativu za zaključenje medjunarodnog sporazuma sa Albanijom, BiH, Severnom Makedonijom, Crnom Gorom i Srbijom, što gradjanima Kosova i Bosne i Hercegovine omogućava prvi put na odredjeno vreme ulazak na teritoriju druge zemlje sa biometrijskom ličnom kartom.\nMinistar unutrašnjih poslova Dželjalj Svečla na sastanku vlade predstavio je nacrt sporazuma koji se, kako je rekao smatrao izuzetno važnim.\n„Ovaj nacrt sporazuma je u duhu zajedničkih interesa u okviru regionalne saradnje kao rezultat obaveza šestorice lidera zapadnog Balkana na Samitu u Sofiji održanom novembra 2020. godine, gde su potpisane dve deklaracije, ona o zajedničkom regionalnom tržište i izjave o zelenoj agendi. Samit u Sofiji je nastavak berlinskog procesa“, rekao je Svečla na sednici Vlade.\nPrema njegovim rečima, taj sporazuma ima za cilj je da utvrdi uslove za ulazak, tranzit i kratkoročni boravak sa biometrijskim ličnim dokumentom.\n„Kao rezultat toga, gradjani strana uključenih u sporazum imaće pravo da slobodno prelaze i borave na teritoriji ugovornica tokom vremenskog perioda navedenog u ovom sporazumu. Kao takav, sporazum predvidja da će stranke pojednostaviti administrativne procedure za ulazak, tranzit i kratki boravak gradjana sa biometrijskim ličnim kartama“, izjavio je Svečla.\nPosebno je istakao da će sporazum omogućiti gradjanima Kosova i Bosne i Hercegovine da prvi put posle rata na Kosovu mogu da se kreću na teritoriji jedne i druge zemlje sa biometrijski ličnim dokumentom.\nZa boravak gradjana Kosova odnosno BiH do sada je bila obavezna viza, za čije je dobijanje trebalo pravizići mnoge administrativne i birokratske procedure.


Potpisani ugovori o samozapošljavanju – Semendria\nPotpisani ugovori o samozapošljavanju\n25. oktobar 2011. DRUŠTVO – Izvor: Tanjug – U Smederevu su potpisani i uručeni ugovori za 46 nezaposlenih osoba kojima su odobrena sredstva za samozapošljavanje, u iznosu od po 125 hiljada dinara.\nLokalna samouprava je, uz pomoć Ministarstva ekonomije, obezbedila sredstva u iznosu od 6 miliona dinara za 46 malih biznisa koji su otvoreni programom samozapošljavanja – 5,5 miliona je odobreno iz lokalnog budžeta i 500 hiljada dinara iz republičkog.\n“U skladu sa Akcionim planom borbe protiv nezaposlenosti, ove godine smo radili programe za samozapošljavanje i opredelili smo sredstva na osnovu konkursa i zahteva nezaposlenih lica koji su u ovim teškim vremenima bili odlučni da osnuju firme i pokušaju sami sebi da obezbede radno mesto”, izjavio je predsednik Lokalnog saveta za zapošljavanje Zoran Cvišić, uz napomenu da u narednih godinu dana ne mogu da zatvore firmu.\nKonkurs za pomenuta sredstva bio je raspisan u julu ove godine, javilo se 48 lica, a dvoje je u međuvremenu odustalo.\nGradonačelnik Smedereva Predrag Umičević je čestitao na odvažnosti potpisnicima ugovora o samozapošljavanju i nameri da otvaraju nova radna mesta, a pohvalio je i saradnju sa smederevskom filijalom Nacionalne službe za zapošljavanje.\n“Na ovaj način želimo da ohrabrimo sve one koji imaju ideju da zasnuju sopstvenu delatnost i takve projekte da podržimo”, istakao je gradonačelnik.\nUmičević je obećao da će sredstva biti prebačena najkasnije do 15. novembra.\n« Rezultati Star projekta\nOtvorena čitaonica za slepe i slabovide »


Uskoro niže cena rominga\n29.09.2014. - 16:23h\n"Svesni smo da oni neće biti oduševljeni ovom našom inicijativom, ali potrudićemo se da izložimo jasne ekonomske argumente zašto je njihov interes da ovaj sporazum bude realizovan", rekao je Ljajić.\nOn je naveo da su razgovarali sa tri mobilna operatera u Srbiji, ali da bi "lagao kada bi rekao da su oni srećni što ulazimo u ovaj proces".\nKada je reč o promeni zakona, ona će predviđati maksimalne cene za roming usluge na isti način kako je urađeno Uredbom EU iz 2012. godine gde su definisane maksimalne cene, a operatorima ostavljeno da mogu da ponude i niže cene ukolko žele da se izbore sa konkurencijom, objasnio je Ljajić.\nOn je podsetio da prva inicijtiva, koju su pokrenuli Srbija, Crna Gora i Makedonija nije urodila plodom, dodavši da ni sada nije veliki optimista, ali da je to naše pravo.\n"Pojedinačno smo svi suviše mali, naše privrede ne mogu biti konkurentne i ovakav vid saradnje i udruživanja je neophodan i potreban kako bi naše privrede mogle da konkurišu mnogo razvijenijim evropskim i svetskim privredama", naglasio je Ljajić.


Iako je ranije optuživao opoziciju u Srpskoj da je izdala i njega i narod, Davor Dragičević, otac ubijenog Davida, spreman je da spusti loptu i razgovara sa opozicijom kako bi našli način da imaju zajedničkog kandidata za gradonačelnika Banjaluke na sljedećim lokalnim izborima.\nPotvrdio je ovo za Srpskainfo poslanik Nebojša Vukanović, koji se protekle sedmice sastao s Dragičevićem u Gracu. On ističe da mu je Dragičević tom prilikom potvrdio da se definitivno vraća u Banjaluku, gdje planira da osnuje političku partiju i učestvuje s njom na sljedećim lokalnim izborima.\n"Pravim planove za povratak na velika vrata. Idemo u političku borbu za bolje sutra, svi zajedno. Grupa Pravda za Davida za sada će se skoncentrisati na Banjaluku, ali pokušaćemo i u drugim gradovima", poručio je Dragičević u kratkoj video poruci koju Vukanović objavio na svom blogu.\nOn kaže da je u Grac otišao upravo na poziv Dragičevića, s kojim je razgovarao o aktuelnoj političkoj situaciji.\nVukanović ističe da su se on i Dragičević tokom susreta usaglasili da je ključno da opozicija na lokalnim izborima 2020. u Banjaluci ima jednu ličnost koja će biti zajednički kandidat.\n"Dragičević ne želi nikakvu funkciju za sebe, već smatra da je ulazak u politiku jedini način da zaštiti porodicu i građane, te da dođe do istine o ubistvu svog sina. To je isključivi motiv zašto planira da osnuje političku partiju i učestvuje na narednim izborima", kaže Vukanović.\nDodaje da su i on i Dragičević saglasni kako je najbolje da se opozicija ujedini te da okupi oko sebe sve iskrene i poštene osobe, kako stranačke tako i nestranačke, te da zajednički izađu na izbore s maksimum dvije do tri kandidatske liste.\n"Bilo je nekih nesporazuma između Dragičevića i pojedinih osoba iz opozicije. Pokušao bih posredovati između njih kako bi se napravio dogovor da se nađe najbolje rješenje za lokalne izbore, posebno kada je riječ o kandidatu za gradonačelnika Banjaluke. Bilo je govora čak da bi bilo dobro da se ide sa jednom opozicionom listom u Banjaluci, te da je ključ da se ide s jednim kandidatom za gradonačelnika", tvrdi Vukanović.\nIako je Dragičević najavio da je spreman razgovarati s opozicijom, upitno je da li će na kraju uspjeti da nađu zajednički jezik. Prevenstveno ako se uzme u obzir činjenica da je PDP već predstavio Draška Stanivukovića za svog kandidata za gradonačelnika Banjaluke. Stanivukovićevu kandidaturu još nije potvrdila ni najveća opoziciona stranka SDS, koja se još nije zvanično oglasila da li će imati svog kandidata za gradonačelnika ili će podržati PDP-ov izbor. Iz SDS su u nekoliko navrata saopštili da je još rano da govore na tu temu, jer su lokalni izbori tek u oktobru naredne godine.\nUkoliko SDS i pristane da Stanivuković bude zajednički kandidat, upitno je da li će Dragičević pristati na to. Isto tako, pitanje je i da li je PDP spreman da odustane od svog kandidata i to mjesto prepusti nekoj drugoj osobi.\nGotovo je: Karleuša i Tošić se razveli\nDavor Dragičević Banjaluka\nStanivuković: Ostajem kandidat za gradonačelnika Banjaluke


Nema izmještanja carinskog terminala Rača\nProtest špeditera na Rači\nCarinski terminal na graničnom prelazu Rača neće biti izmješten na drugu lokaciju kako je to planirala Uprava za indirektno oporezivanje Bosne i Hercegovine. Nedavni protesti prevoznika i špeditera, koji posluju na ovom terminalu, urodili su plodom.\nNikola Grbić, predsjednik Udruženja prevoznika za unutrašnji i međunarodni transport Republike Srpske (RS), kaže da su u četvrtak (22. avgust) dobili obećanja nadležnih da terminal ostaje gdje jeste i da će se ići u njegovu sanaciju.\n"Što je najbitnije, carinski terminal ostaje tu gdje jeste i radiće se na poboljšanju uslova na graničnom prelazu i carinskom terminalu", kaže on.\nIz Uprave za indirektno oporezivanje BiH navode da su saslušali argumente prevoznika i špeditera, te su odlučili da ulože sredstva u sanaciju postojećeg terminala, ali su im neophodna odobrenja i odluke nadležnih organa, jer Uprava ima na raspolaganju svega 400.000 maraka (oko 200.000 eura) godišnje za održavanje svih graničnih prelaza u BiH što nije dovoljno.\n"Neophodno je da se osiguraju sredstva za ulaganje u ovaj terminal jer sredstva koja Uprava dobija kroz budžet nisu dovoljna za tako nešto. Sada je neophodno pribaviti sve odluke od Savjeta ministara pa nadalje da se to ugradi u budžet i da Uprava dobije ta sredstva kroz budžet i da se ta sredstva mogu iskoristiti na način kako trebaju", kaže Ratko Kovačević, portparol Uprave.\nPostojeći terminal koji bi sada trebao ići u sanaciju izgrađen je prije 15 godina sredstvima Evropske unije, ali od tada u njegovo održavanje nije bilo ulaganja, što je bio i razlog Uprave za indirektno oporezivanje da traži njegovo izmještanje, čemu su se usprotivili špediteri i prevoznici iz RS-a, koji su svoje nezadovoljstvo nedavno iskazali i protestima te obustavom rada.


U Banci Srpske blokirano 150 miliona KM depozita - Moja Hercegovina\nPočetna / U Banci Srpske blokirano 150 miliona KM depozita\n3. Decembra 2015. 14:02\nBANJALUKA – Ukupni depoziti Bаnke Srpske iznose 149,5 milionа KM, od čegа depoziti fizičkih licа i privаtnih preduzećа iznose oko 61,9 milionа KM, saznaje poslovni portal Capital.ba.\nUkupni depoziti Bаnke iznose 149,5 milionа KM, od čegа depoziti fizičkih licа i privаtnih preduzećа iznose oko 61,9 milionа KM.\nNeto bilаnsnа аktivа Banske Srpske iznosi 230,3 milionа KM, od čegа stаnje novčаnih sredstаvа iznosi 20,9 milionа KM i ono odgovаrа knjigovodstvenim evidencijаmа.\nPrivremeni upravnik Banke Srpske Petar Mićić pokrenuo je proceduru angažovanja eksternog revizora koji će izvršiti reviziju finansijskih izvještaja za 2015. godinu u ovoj banci. Nalaz revizora trebao bi da bude iskazan sa preliminarnim podacima na dan 31. 12. 2015. godine i kompletiran do 16. januara sljedeće godine. Posebna pažnja revizora biće posvećena kvalitetu kreditnog portfolia, odnosno nedostajućih rezervi po regulatornom zahtjevu.\nMićić je nаglаsio dа je juče uspostаvljen plаtni promet u Bаnci, odnosno dа su svi prilivi od 17. novembra 2015. godine sаdа rаspoloživi klijentimа, dok depoziti zаtečeni nа dаn uvođenjа privremene uprаve ostаju blokirаni do prijedlogа konаčnog rješenjа.\n„Depoziti fizičkih i prаvnih licа osigurаni su kod Agencije zа osigurаnje depozitа Bosne i Hercegovine do iznosа od 50.000,00 KM po deponentu zаjedno sа pripаdаjućim kаmаtаmа koje se uredno pripisuju i u toku trаjаnjа privremene uprаve. Pozivam аkcionаre Bаnke dа do 14. decembra dostаve plаn аktivnosti zа sprovođenje mjerа zа otklаnjаnje neprаvilnosti u poslovаnju Bаnke i poboljšаnje njenog finаnsijskog stаnjа“, istakao je Mićić.\nOznakebanka srpske depozit petar mićić


Tači: Kosovo u svemu „naj“, a i dalje je izolovano - 14.11.2017, Sputnik Srbija\nTači: Kosovo u svemu „naj“, a i dalje je izolovano\nKosovo se suočava sa paradoksima posebne vrste, jer je bez ikakve sumnje najviše proevropska država, najviše pro-NATO i proamerička na svetu, a i dalje je... 14.11.2017, Sputnik Srbija\npolitika, vesti, hašim tači, nato\n09:56 14.11.2017 (Osveženo: 14:49 30.08.2021)\n© REUTERS / HAZIR REKAHašim Tači\nKosovo se suočava sa paradoksima posebne vrste, jer je bez ikakve sumnje najviše proevropska država, najviše pro-NATO i proamerička na svetu, a i dalje je najizolovanija, izjavio je u Prištini kosovski predsednik Hašim Tači.\n9 Novembar 2017, 12:13\n„Kosovo je primer ne samo u ovom delu Evrope za međuversku i međuetničku toleranciju, ali nažalost još se nismo učlanili u Unesko zbog političkih barijera Srbije i ostalih država koje zloupotrebljavaju Unesko u političke svrhe“, rekao je Tači na konferenciji „NATO i Zapadni Balkan: Regionalne dinamike u eri globalnih bezbednosnih izazova“.\nOn smatra da je Kosovo „šampion u regionu u borbi protiv nasilnog terorizma, nasuprot činjenici što je ostavljeno po strani i što još nije postalo član Interpola“, navedeno je u saopštenju objavljenom na sajtu kosovskog predsednika.\nTači tvrdi i da je „Kosovo jedina zemlja na Zapadnom Balkanu“ koja je ranije započela dijalog za istorijsko pomirenje među Albancima i Srbima, putem stvaranja Komisije za istinu i pomirenje.\n„Nasuprot velikoj tragediji koja je izazvana tokom ratnih godina, ja kao predsednik Kosova, ali i ostali političari iz ove zemlje, želimo da zaključimo poglavlje neprijateljstva sa Srbijom, normalizujući, putem dijaloga u Briselu, odnose sa ovom susednom državom“, rekao je on.\nTači veruje da tokom naredne godine oni „treba da postignu, da potpišu istorijski sporazum sa Srbijom o normalizaciji i pomirenju“.\nPrema njegovom mišljenju, Kosovo je najbolji primer reakcije NATO-a na najveći izazov sigurnosti u to vreme u Evropi „Kfor, koji je garant stabilnosti na Kosovu, najuspešnija je misija mira na svetu decenijama zaredom. Kosovo je danas stabilna država sa jasnim težnjama“, rekao je Tači.\n7 Novembar 2017, 09:13\nNaredna godina, prema njegovom mišljenju, može biti odlučujuća za evroatlantsku perspektivu Zapadnog Balkana i da to zavisi od spremnosti u regionu da se prevaziđu otvoreni problemi.\n„Puno radim na tom aspektu, jer ne mislim da je išta drugo bitnije od mira, pomirenja i dobrih susedskih odnosa“, rekao je on.\nGovoreći o procesu transformacija Bezbednosnih snaga Kosova, Tači je najavio da će, obezbeđujući podršku za izmenu Ustava, Priština u potpunom partnerstvu sa SAD i NATO-om stvoriti Oružane snage Kosova.\nNaš cilj je, kaze Tači, da postanemo sastavni deo Partnerstva za mir (PFP) i da se učlanimo u NATO.


Prodaja sadnica i sadnog materijala | Rasadnik Marković\nSadnice iz rasadnika Marković\nSadnice proizvedene u rasadniku Marković odgajaju se u posebnim, pažljivo kontrolisanim uslovima. Upravo ovakav pristup uzgoju garantuje vrhunski kvalitet našeg celokupnog sadnog materijala. U našem standardnom proizvodnom programu možete naći sadnice: Četinara, Lišćara, Šiblja, Perena, Ruža, Puzavica, raznih vrsta Živih ograda kao i naravno, Voća i Loznih kalemova. Kompletan hortikulturni materijal proizvodi se sa matičnih stabala iz našeg rasadnika, što obezbeđuje kontinuirani kvalitet naših sadnica.\nNašu ponudu povećavamo iz godine u godinu, prateći sve aktuelne trendove u branši ali uz obavezno očuvanje kvaliteta sadnog materijala! Za uređivanje zelenih površina uglavnom koristimo sadni materijal iz naše proizvodnje što nam omogućava kvalitetan prijem i razvoj sadnica, a sveukupno rezultuje vrlo impresivnim i bujnim zelenim aranžmanima. Pored sadnog materijala nudimo kvalitetna organska đubriva koja se koriste pri sadnji kao i malč u raznim bojama, kao završni detalj.\nBlizina lokaliteta sadnje u odnosu na lokaciju rasta sadnica je vrlo značajan faktor kako zbog prijema sadnica, tako i zbog dalje adaptacije, rasta i razvoja. Upravo zato, rasad odgojen na teritoriji naše zemlje ima značajno veću uspešnost u sveukupnom razvoju, od uvoznih sadnica. To naravno ne znači da smo zatvoreni za uvozne artikle, naprotiv, vrlo brzo osvajamo proizvodnju svih aktuelnih vrsta i uvek u ponudi ili na zahtev, vam možemo obezbediti vrlo širok asortiman sadnog materijala.\nProizvodnja Sadnica je prilagođene uslovima eksploatacije, tako se npr. sadnice Šiblja i Perena proizvode direktno u saksijskoj ambalaži zbog lakšeg transporta i jednostavnijeg presađivanja. Uživajte u pregledu ponude Sadnica iz našeg rasadnika i molimo vas da se ni u jednom trenutku ne ustežete da nam postavite bilo kakvo pitanje u vezi naših proizvoda i usluga!


Otvara Se Više Pogona I Radnih Mjesta U Srebrenici - Pozitivne.info\nOtvara Se Više Pogona I Radnih Mjesta U Srebrenici\nBolji posao 21/05/2013 anes.h\nNastavljamo sa našom rubrikom Bolji Posao. U medijima se pojavila veoma pozitivna informacija koja nam stiže iz Srebrenice. Naime, kompanija Prevent gradi novi objekat...\nNastavljamo sa našom rubrikom Bolji Posao. U medijima se pojavila veoma pozitivna informacija koja nam stiže iz Srebrenice. Naime, kompanija Prevent gradi novi objekat u blizini Potočara, gdje planira proširenje proizvodnje i otvaranje novih radnih mjesta, i to njih ukupno 130.\nKompanija “Prevent” gradi novi objekat u Potočarima kod Srebrenice za proširenje i povećanje obima proizvodnje i otvaranje novih 50 radnih mjesta, rekao je načelnik srebreničke opštine Ćamil Duraković.\nOn je rekao da će radovi na izgradnji novog pogona i instalisanju opreme biti relativno brzo završeni i da će za dva do tri mjeseca početi proizvodnja dijelova za autoindustriju.\nDuraković je rekao da je izvjesno otvaranje i novih 30 radnih mjesta u pogonu “Cimosa” u Potočarima koji će biti angažovani na kooperativnoj proizvodnji “Cimosa” i “Preventa” koja će biti uspostavljena za proizvodnju određenih elemenata.\nPrema njegovim riječima, realno je očekivati da i goraždanska firma “Preciza” uskoro počne graditi proizvodni pogon u Srebrenici, u kome zaposlenje treba da dobije oko 50 radnika, jer su dobijena uvjeravanja od poslovodstva te firme koja je ispoljila interesovanje da na taj način doprinese oporavku ove opštine.\nOn je naglasio da realizacija ova tri programa treba da omogući otvaranje ukupno 130 novih radnih mjesta, ali da postoje i drugi projekti koji nagovještavaju ulaganja i novo zapošljavanje.\nDuraković kaže da postoji ozbiljno interesovanje jedne kompanije iz Srbije za otvaranje pogona metalne industrije u Skelanima.\nDuraković je naglasio da opština uz pomoć UNDP-a namjerava izgraditi nekoliko poslovnih objekata u industrijskim zonama ove opštine koji će biti ponuđeni potencijalnim investitorima za pokretanje proizvodnje i zapošljavanje novih radnika.\nOn smatra da će do realizacije svih ovih projekata i inicijativa doći u ovoj godini.\n“Pored aktivnosti na stvaranju uslova za otvaranje novih radnih mjesta u industriji i pokretanju rada novih proizvodnih pogona, opština Srebrenica obezbijedila je 20.000 KM za nabavku 50 sistema za navodnjavanje plantaža jagodičastog voća i oni će uskoro biti nabavljeni i dodijeljeni uzgajivačima, a oko 40.000 KM namijenjeno je za podsticaj proljećne sjetve”, precizirao je Duraković.\nKako je rekao, na jesen će biti nabavljeno još 50 sistema za navodnjavanje jagodičastog voća i planirano je izdvajanje 40.000 KM iz opštinskog budžeta za jesenju sjetvu kako bi se pružila podrška poljoprivrednoj proizvodnji i ostanku stanovništva na selu stvaranjem uslova da mogu živjeti od svog rada.\n“Sve ove aktivnosti vode se sa ciljem otvaranja novih radnih mjesta, zapošljavanja i poboljšavanja uslova života i opstanka stanovništva u srebreničkoj opštini, te prevazilaženja ekonomske krize i razvoja ove opštine kao i poboljšanja standarda njenih građana”, zaključio je Duraković.


Ako postoji plan za kafiće i teretane, može i za festivale | Mondo Portal\nFestivali i turizam u Srbiji doneti mere\nAko postoji plan za kafiće i teretane, može i za festivale 0 Podeli Podeli na facebook Podeli na twitter Podeli na viber Pošalji na mail\nIzvor mondo.rs 21.05.2020. / 14:37\nOrganizatori brojnih festivala i manifestacija u Srbiji, čija je sudbina i dalje pod znakom pitanja, traže da se u Srbiji donesu posebne sektorske mere za turizam i manifestacije, kao što je to i bilo najavljeno.\nPandemija korona virusa paralisala je svet - najveća sportska takmičenja su otkazana, okupljanja u većini zemalja i dalje zabranjena, ali Srbija je nedavno "popustila mere".\nIstog dana kada je premijerka Ana Brnabić iznela predlog Vlade da se EXIT festival ne otkazuje, već pomeri za avgust, stiže saopštenje organizatora festivala i manifestacija u Srbiji, koji traže da se napravi plan kako bi ovog leta mogle da funcionišu određene manifestacije u našoj zemlji.\nSaopštenje organizatora brojnih festivala, među kojima su i Beer Fest, Arsenal i Nišvil, prenosimo u celosti:\n"Obraćamo se domaćoj javnosti kao predstavnici manifestacione privrede koja obuhvata festivale, sajmove, kongrese, koncertne promotere, iznajmljivače opreme, tiketing kompanije i druge privredne subjekte koji srpskoj privredi godišnje doprinose sa preko 200 miliona evra, a generišu preko 10.000 stalnih i više desetina hiljada honorarnih poslova.\nPoslova koji su sada na ivici, jer je kriza izazvana korona virusom najteže pogodila manifestacioni sektor imajući u vidu da su događaji prvi koji su ugašeni uz pad prihoda od 100 odsto.\nMeđutim, kao što je to slučaj sa ugostiteljskim objektima, teretanama i drugim uslužnim delatnostima, potrebno je da se što hitnije donesu odgovarajuće mere kako bi tačno znali koja su to pravila i formati kojima treba da se prilagodimo.\nSmatramo da nije logično da svakodnevno imamo stotine hiljada ljudi u ugostiteljskim objektima, a da nije moguće napraviti koncert na otvorenom za nekoliko stotina ljudi i to na prostorima koji inače primaju hiljade, iako je to dozvoljeno u zemljama koje su daleko više pogođene virusom.\nTako će na primer u Italiji i Španiji u junu biti dozvoljeni događaji od gotovo hiljadu ljudi, dok Irski plan otvaranja predviđa i festivale do 5.000 ljudi već na leto, sa mogućim povećanjem kapaciteta do kraja avgusta ili čak i ranije ako zdravstvena situacija nastavi da se ubrzano popravlja.\nI druge evropske zemlje, uključujući i zemlje regiona, ubrzano donose odluke kojima dozvoljavaju otvaranje granica i održavanje prvih manifestacija.\nTakođe, potrebno je doneti posebne ekonomske mere podrške po uzoru na vodeće evropske i svetske zemlje, koje su u svojim programima ekonomskog oporavka akcenat stavili na najugroženije privredne grane, a to su upravo turizam i manifestacije.\nTek tada se ekonomske mere mogu nazvati uspešnim, jer nije logično da u okviru ovih mera sve grane privrede dobiju istu podršku, imajući u vidu da se pad prihoda znatno razlikuje. Tako na primer, manifestaciona privreda koja je potpuno ugašena ima pad prihoda od 100 odsto, turizam približno toliko, dok većina drugih grana privrede ima ili blagi pad od 10-20 odsto (kao što je prehrambrena industrija), ili čak strelovit rast, kao u slučaju farmaceutske industrije.\nStoga smatramo da je neophodno da se i u Srbiji donesu posebne sektorske mere za turizam i manifestacije, kao što je to i bilo najavljeno.\nOsim toga, u ovoj državi je predviđen i paket bespovratne pomoći u iznosu od 10 milijardi evra za samozaposlene u ovim sektorima u periodu od šest manifestacije muzičku i filmsku industriju namenila 130 miliona evra pomoći.\nČak su i vlade manjih zemalja odlučne da spreče propast bilo kojeg dela svoje ekonomije, pa je tako estonska vlada najavila pomoć od tri miliona evraotkazanim manifestacijama. Slične mere biće objavljene ove nedelje u Mađarskoj, Belgiji, Austriji, Češkoj, ali i nizu zemalja u našem direktnom okruženju.\nManifestacije su značajno pomogle razvoj turizma u Srbiji i predstavljaju veliku šansu za što brži oporavak ove značajne privredne grane, pogotovo imajući u vidu da stručnjaci predviđaju da su nove generacije prve koje će se odvažiti na putovanja, te da će države koje to prepoznaju brže obnoviti turizam od drugih.\nManifestacije mogu da budu ključni faktor kako bi koncept "Leta u Srbiji" za mlade postao atraktivna opcija.\nPotencijal razvoja manifestacione i turističke privrede je ogroman i ove privredne grane mogu da budu jedan od motora razvoja ekonomije naše zemlje u budućnosti. Tradicija sajmova, kongresa i najvećih svetskih festivala, bogata je i čini nas ponosnim koliko i naši sportisti, naučnici, poljoprivrednici i preduzetnici.\nŽelimo oporavak celog društva posle pandemije, kao što želimo i da cello naše društvo prepozna srpske manifestacije, onako kako nas po njima i ceo svet priznaje kao sjajnu turističku destinaciju, a narod kao slobodan i pun duha".


easyJet od 1. jula ponovo leti iz Beograda ka Berlinu, Ženevi i Bazelu - Daljine.rs\nEasyJet ponovo leti iz Beograda od 1. jula, a ova low-cost avio-kompanija je objavila i novi red letenja kojim je planirano ponovno pokretanje letova već od 15. juna.\nIako je nedavno objavljeno da su hakeri su ukrali podatke o devet miliona putnika ove kompanije, a za 2.200 njih i podatke sa kreditnih kartica, to ne smeta kompaniji da sa desetak aerodroma u Velikoj Britaniji od 15. juna pokrene prve letove nakon njihove obustave zbog pandemije virosa korone i zatvaranja granica.\nSa britanskih aerodroma avioni ove kompanije će leteti ka 12 destinacija u Španiji, Portugaliji, Švajcarskoj i Francuskoj.\nPrvi let kompanije easyJet ka beogradskom aerodromu Nikola Tesla biće iz Ženeve 1. jula u 08.55 časova, dok će istog dana, u 12.30 na beogradski awerodrom doleteti avion iz Berlina. Sutradan, 2. jula, biće uspostavljena linija iz Bazela sa dolaskom aviona u Beograd u 19.10 časova.\nOva avio-kompanija planira da veći broj letova do više destinacija i država vaspostavi od jula. Pored Beograda, easyJet će se vratiti i u region kao i ranije, tako da će od 1. jula početi da leti do Ljubljane, Pule, Zadra, Splita, Dubrovnika, Tivta i Prištine.\nŠto se tiče letova easyJet-a ka Beogradu, linije se neće menjati u odnosu na 2019. godinu, tako da će leteti četiri puta do Berlina (ponedeljkom, sredom, petkom i nedeljom) i tri puta nedeljno do Ženeve (ponedeljkom, sredom i petkom) i do Bazela (utorkom, četvrtkom i nedeljom).\nPodsećamo, beogradski aerodrom “Nikola Tesla” je otvoren, a putnici sa njega moraju nositi maske, prati ruke i doći na aerodrom bar dva sata pre leta, a poželjno je i tri.


Vučić Dodiku rekao da se vrate u institucije BiH, obećao mu i novac - Cazin.BA\nPredsjednik Srbije Aleksandar Vučić sastao se danas sa članom Predsjedništva Bosne i Hercegovine Miloradom Dodikom. Saopšteno je da su dvojica sagovornika ocijenila su da su mir i stabilnost od ključnog značaja za region.\n“Moja molba predsjedniku Dodiku i svim političkim faktorima u RS-u nije zahtjev da se sa bilo čim saglase, ili za bilo šta glasaju, naprotiv, moja molba je da sto gdje treba da sjede predstavnici RS-a ne bude prazan i da se na najbolji mogući način bore za interese entiteta i srpskog naroda”, naglasio je Vučić.\nVučić i Dodik razgovarali su i o tome da Srbija priprema značajnu finansijsku podršku RS-u te da će o tome ubrzati razgovore i u najskorijem roku obavijestiti javnost.\nDodik je standardno “kukao” Vučiću o tobožnjoj ugroženosti srpskog naroda u BiH, rekavši da je gotovo nemoguće da se izbori za pravdu i navodno dosljedno provođenje Dejtonskog sporazuma.\nKao razlog za navodnu “ugroženost” srpskog naroda u BiH Dodik je naveo “jednostrani i pristrasni pristup”, prije svega Sjedinjenih Američkih Država.\n“Sankcije su uvijek donosile samo problem, a nikada rješenje”, rekao je na to Vučić.\nTakođer, na sastanku je potvrđeno da će vlade entiteta RS i Srbije 27. januara održati zajedničku sjednicu, a najavljen je i veliki sabor RS-a i Srbije.


By Goksim, November 5, 2008 in Dnevni tipovi\nPartizan - Armani 1X 1,20\nViljareal je u dobroj formi od početak sezone i još uvek se drže blizu vrha Primere. Već su blizu plasmana u osminu finala Lige Šampiona a ova sezona izgleda vrlo obećavajuće za žutu podmornicu. Međutim, pre samo nedelju dana, pretrpeli su težak poraz u Španskom kupu, kada su izgubili od Poli Ejido-a 5:0. Iako trener Pellegrini nije izveo svoj najjači sastav, igrači Viljareala nemaju opravdanja za tako razočaravajuću igru. Pellegrini-ev tim je pokazao karakter jer su uspeli da se oporave od poraza i pobede u Blibau rezultatom 4:1. Utakmica protiv Atletik Bilbaa je pokazala da su na pravom putu i da će nastaviti sa sjajnim partijama. Pellegrini ima dovoljno veliki tim na raspolaganju i neće previše brinuti zbog toga što su Nihat i Eguren i dalje povređeni, dok je Guille Franco još uvek neizvestan.(www.kladionicar.com).\nprijedlog za kladjenje svakako 2 na viljareal\nIspratio sam Argntinosa\nOd FamilyGuy · Objavljeno prije 1 minute\nOd FamilyGuy · Objavljeno prije 4 minuta\nOd FamilyGuy · Objavljeno prije 7 minuta\nOd fran · Objavljeno prije 22 minuta


VIŠE OD 1.000 IZBEGLICA STIŽE VEČERAS U SUBOTICU - Magločistač\nPočetna Aktuelno VIŠE OD 1.000 IZBEGLICA STIŽE VEČERAS U SUBOTICU\nVIŠE OD 1.000 IZBEGLICA STIŽE VEČERAS U SUBOTICU\nPostavio/la: MagločistačObjavljeno: 24.08.2015 Kategorija: Aktuelno, MagločistačNema komentara\nViše od 1.000 migranata da Bliskog istoka očekuje se da večeras stigne iz Beograda u Suboticu, a najveći deo njih će se vrlo brzo prebaciti dalje autobusima ka Kanjiži.\nŠef autobuske stanice u Subotici Miodrag Stojković rekao je Tanjugu da je tokom dana, pored redovnih linija, uvedeno sedam vanrednih polazaka prema Kanjiži kojima su prevezeni migrant koji su stigli u nedelju.\nOsim toga, prema podacima sa ove stanice, tokom dana je pristiglo više od 10 vanrednih autobusa iz Beograda.\nVečeras je, rekao je on, najavljen dolazak 11 autobusa Niš ekspresa i osam autobusa Autokodeksa, od kojih je četiri ili pet autobusa na sprat.\n„Po mom nekom proračunu, biće dva puta po 500, znači oko 1.000 i više od 1.000 koji će stići večeras u Suboticu“, rekao je Stojković Tanjugu.\nOdmah po pristizanju ovih autobusa, Suboticatrans je organizovala nove vanredne polaske ka Kanjiži, a Stojković najavljuje da će ta praksa biti nastavljena sve dok se ne otpreme svi ovi putnici.\n„Ovo je nastavak svega onoga što je do sada bilo. Masa azilanata, izbeglica s juga dolazi ovde. Uglavnom produžavaju put Kanjiže, ili prenoće pa sutra ujutro ili će večeras u 22.30 deo njih da produži dalje“, rekao je Stojković Tanjugu.\nOsim autobusima, grupe migranata su u popodnevnim časovima pristizale i na železničku stanicu.\nVećina njih nije bila raspoložena za razgovor, pravdajući se lošim engleskim i ne želeći da se pojavljuju pred kamerama, a u neformalnim razgovorima kažu da im je cilj da se domognu zapadne Evrope.\nNa licu mesta bili su i predstavnici lokalne samouprave Subotice – gradonačelnik Jene Maglai i član gradskog veća zadužen za socijalna pitanja Milimir Vujadinović.\nVujadinović, koji je i šef Radne grupe za praćenje migracija na teritoriji Subotice, rekao je Tanjugu da je očigledna razlika u broju migranata u odnosu na prethodne dane posledica nedavne situacije na grčko-makedonskoj granici, te da je najavljena i očekivana.\nOn večeras očekuje da pristigne oko 1.000 ljudi, za koje ne očekuje da se zadržavaju na autobuskoj stanici, jer je njihova namera da nastave dalje ka granici s Mađarskom.\n„Suština naših institucija, svih onih koji su uključeni u ovo je sačuvati komunalni red i ustaljeni ritam života u gradu, da naši sugrađani ni na koji način ovo ne osete, a da ovi ljudi koliko-toliko budu zbrinuti u njihovom proputovanju“, rekao je Vujadinović Tanjugu.\nNadležni očekuju se da će sličan talas migrana stići i tokom sutrašnje večeri, a od srede „povratak na staro“ u smislu broja migranata koji pristižu u Suboticu.\nU blizini Autobuske stanice nalazi se jedna patrola policije, a još jedna na izlazu iz grada, u pravcu napuštene Ciglane, u kojoj se okupljaju migranti.\nVujadinović kaže da je njihova uloga da sačuvaju bezbednost, kako Subotičana, tako i migranata, i ne dozvole narušavanje svakodnevnog života.\n„Kao što vidite, nema nikakvih vanrednih situacija. Sve protiče sasvim normalno, ljudi se sasvim normalno ponašaju, oni imaju zagarantovanu slobodu kretanja, kako u Republici Srbiji, tako i na teritoriji Grada Subotica. Kupuju karte, nastavljaju put dalje, žele put ka Evropskoj uniji. Očigledno niko ne želi da ostane, neko od njih će se zadržati možda ispred autobuske stanice, neko na Ciglani“, rekao je Vujadinović.


Veliki uspeh šabačkih balerina – Podrinske\nVeliki uspeh šabačkih balerina\nNa plesnom festivalu „Mo-stars Mediteran Open Dance 2022“\nTara Cvetković i njene „Assolute“ balerine ostvarile su veliki usleh na plesnom festivalu „Mo-stars Mediteran Open Dance 2022“ koji je u subotu okupio u Mostaru više od 1.700 plesača iz 47 sportsko-plesnih klubova iz pet zemalja. Na ovom velikom plesnom nadmetanju plesače je ocenjivalo 12 sudija iz SAD-a, Ukrajine, Hrvatske, BiH, Srbije i Crne Gore.\nTara je na ovom prestižnom takmičenju učestvovala sa samo tri devojčice koje treniraju kod nje u klubu „Assolute“, jer su im još uvek finansije veliki problem te zbog sredstava nije bilo mogućnosti da više devojčica otputuje u Mostar.\nU tri solo kategorije, Tara Cvetković, mlada, ambiciozna i talentovana, šabačka balerina osvojila je tri zlatne medalje kao i u kategoriji duet u kojoj je ponovo osvojila zlato. Takođe, učestvujući sa četiri koreografije u seniorima bila je najuspešnija od svih. Pored Tare, Katarina Stekić koja ima samo pet godina, u solo kategoriji i dva dueta osvojila je tri zlatne medalje. Osmogodišnja Lena Đurić u solo i dva dueta takođe je u Šabac donela tri zlatne medalje, a četrnaestogodišnja Dunja Nešić sa ovog takmičenja donela je bronzanu medalju, diplomu za četvrto mesto, kao i dve zlatne medalje igrajući dva dueta.\n-Tara radi sve koreografije u baletskoj sekciji KUD-a „Abrašević“ i ovo je nezapamćen uspeh našeg grada koji od baleta ima jedino Taru i njen nemerljiv entuzijazam, talenat i rad, ogroman trud. Pobediti Split, Kotor, Skoplje, 39 gradova, 47 klubova, pred najozbiljnijim sudijama ikad, je uspeh ne samo Šapca nego i Srbije – navode iz blaetstkog studija „Assolute“.


Ukupan broj zaposlenih u Federaciji BiH 12. oktobra ove godine po prebivalištu osiguranika bio je 520.373.\nU odnosu na prethodno objavljeni podatak od 5. oktobra, kada je broj zaposlenih bio 519.232, taj broj je veći za 1.141.\nUkupan broj zaposlenih u FBiH 12. oktobra u odnosu na broj zaposlenih od 16. marta ove godine, odnosno prije proglašenja stanja nesreće prouzrokovanog koronavirusom manji je za 13.703.\nU odnosu na 5. maj kada je od početka pandemije evidentiran najmanji broj zaposlenih od 507.607, veći je za 12.766.\nPrema analizama Porezne uprave Federacije BiH u okviru mjeseca kretanje zaposlenih prati uobičajeni trend iz prethodnih godina. Ne uzimajući u obzir broj zaposlenih uslovljen pandemijom koronavirusa, odnosno uobičajeno kretanje zaposlenih kod poslodavaca na početku mjeseca kada se bilježi pad, tokom mjeseca dolazi do porasta broja zaposlenih – saopćeno je iz Porezne uprave FBiH.


Predsjedavajući OEBS-om i slovački ministar vanjskih i evropskih poslova Miroslav Lajčak u posjeti Crnoj Gori | OSCE\nMisija OEBS-a u Crnoj Gori, OSCE Chairmanship\nPredsjedavajući OEBS-om i slovački ministar vanjskih i evropskih poslova Miroslav Lajčak u posjeti Crnoj Gori\nPredsjedavajući OEBS-om i ministar vanjskih i evropskih poslova Slovačke Miroslav Lajčak (l) i predsjednik Crne Gore Milo Đukanović na sastanku u Podgorici, Crna Gora, 8. maj 2019. godine. (Press služba Predsjednika Crne Gore)\nPredsjedavajući OEBS-om i ministar vanjskih i evropskih poslova Slovačke Miroslav Lajčak (l) i predsjednik Vlade Crne Gore Duško Marković na sastanku u Podgorici, 8. maj 2019. godine (Služba za odnose s javnošću Vlade Crne Gore)\nPredsjedavajući OEBS-om i ministar vanjskih i evropskih poslova Slovačke Miroslav Lajčak (d) i ministar vanjskih poslova u Vladi Crne Gore Srđan Darmanović sa svojim delegacijama u Budvi, 7. maj 2019. godine. (Služba za odnose s javnošću Vlade Crne Gore)\nPredsjedavajući OEBS-om i ministar vanjskih i evropskih poslova Slovačke Miroslav Lajčak i predsjednik Skupštine Crne Gore Ivan Brajović u Podgorici, 8. maj 2019. godine. (Press služba Skupštine Crne Gore)\nPredsjedavajući OEBS-om i slovački ministar vanjskih i evropskih poslova Miroslav Lajčak (c), ambasador Slovačke u Crnoj Gori Roman Hloben (l) i šefica Misije OEBS-a u Crnoj Gori Maryse Daviet na sastanku sa predstavnicima NVO sektora u Crnoj Gori, Podgorica, 8. maj 2019. godine. (OSCE/Marina Živaljević)\nPredsjedavajući OEBS-om i slovački ministar vanjskih i evropskih poslova Miroslav Lajčak predaje direktoru Gimnazije u Pljevljima Draganu Zukoviću ček u iznosu od 10.000 eura, kao donaciju za renoviranje i rekonstrukciju socijalnih objekata u toj srednjoj školi, Podgorica, Crna Gora, 8. maj 2019. godine. (OSCE/Marina Živaljević)\nPredsjedavajući OEBS-om i ministar vanjskih i evropskih poslova Slovačke Miroslav Lajčak donirao je 10.000 eura Kliničkom centru Crne Gore (KCCG) za nabavku bio-mikroskopske prorezne lampe, Podgorica, 8. maj 2019. godine. (OSCE/Agencija Mina)\nTokom posjete Crnoj Gori, predsjedavajućem OEBS-a i slovačkom ministru vanjskih i evropskih poslova Miroslavu Lajčaku dodijeljena je titula počasnog doktorata Univerziteta Crne Gore, kao priznanje za njegov doprinos transformaciji zemlje, Podgorica, 8. maj 2019. godine. (Univerzitet Crne Gore)\nPredsjedavajući OEBS-om i slovački ministar vanjskih i evropskih poslova Miroslav Lajčak tokom intervjua nacionalnom javnom emiteru Radio i Televiziji Crne Gore (RTCG) i novinarkom Isidorom Šoć u Podgorici, 8. maj 2019. godine. (OSCE/Marina Živaljević)\nZajednička fotografija zaposlenih u Misiji OEBS-a u Crnoj Gori sa predsjedavajućim OEBS-a i slovačkim ministrom vanjskih i evropskih poslova Miroslavom Lajčakom and šeficom Misije Maryse Daviet, Podgorica, 8. maj 2019. godine. (OSCE)\nPredsjedavajući OEBS-om i slovački ministar vanjskih i evropskih poslova Miroslav Lajčak posjetio je Crnu goru 7. i 8. maja 2019. godine. Sastao se sa najvišim crnogorskih zvaničnicima, kao i sa predstavnicima NVO sektora, a dodijeljena mu je titula počasnog doktorata Univerziteta Crne Gore.


Neboder sa "očima" - Gradjevinarstvo.rs\nKina je nedavno najavila nova pravila o izgradnji nebodera u budućnosti, ali ostaje da se vidi na koji način će se ona sprovoditi i kako će biti primenjivana u praksi Ono što znamo je da zemlja ima barem jedan novi neboder koji je u planu da se realizuje, a to će biti upečatljiva zgrada sa "očima" na svojoj fasadi. "New Pingshan Eye" će biti visoka 250m i nalaziće se u novom okrugu Pingshan u Šenženu. Ovu visokospratnicu će karakterisati dva "oka", od kojih će se jedno nalaziti otprilike u središtu zgrade, a drugo bliže vrhu.\n"New Pingshan Eye" (Foto: RMJM)\nProjekat je uradio studijo RMJM iz Šenžena. Iz ove firme je rečeno da je fokus projektovanja bio na rešavanju dva paradoksalna koncepta "Otvorenosti" i "Zatvorenosti".Tada je nastala ideja pod nazivom "The Eyes of Pingshan" koja kombinuje jedinstveno vizuelno obeležje, koje gleda ka budućnosti Šenžena, i otvorenost fasade koja otkriva zgradu unutar nje. Ukrasi na fasadi u formi "očiju", upadljivo su umetnuiti u gornji i središnji deo fasade glavne kule i oko ulaza, ali i "preslikani" na drugim mestima kako bi stvorili neobičnu vizualnu metaforu za temu "Otvorenosti". "Zatvorenost" je postignuta smeštanjem više otvorenih, spoljnih prostora iznad nivoa ulice, stvarajući osećaj sigurnosti i zaštite od užurbane okoline izvan kompleksa u okviru kojeg je planiran ovaj neboder.\nU okviru kompleksa će se nalaziti i manji višenamenski kulturni objekat neobičnog izgleda sa zelenim krovom. Planirano je i nekoliko zgrada prekrivenih zelenilom, a neke od njih će takođe imati detalje "očiju" na svojim fasadama. Ovde će se nalaziti i hotel, poslovne prostorije i različite vrste sadržaja za razonodu.\nPrva faza projekta treba da bude završena 2022. godine, iako će verovatno biti kašnjenja u radovima zbog situacije vezane za pandemiju.


Pad inflacije u eurozoni - Biznis Info\nDrvene kuće sa Romanije u turskim ljetovalištima\nSrbija i Kina grade industrijski park od 300 miliona eura\nU Istanbulu prvi put više turista nego stanovnika\nVlada FBiH nije odbila ponudu Kineza za Aluminij\nSastanak u FIPA-i: U pripremi nekoliko velikih kineskih investicija\nAmerika uvela carine na evropsku robu od 7,5 mlrd dolara\nOsiguran novac za projekt od 600 miliona eura\nYou are at:Home»Vijesti u fokusu»Pad inflacije u eurozoni\nPad inflacije u eurozoni\nBy BiznisInfo on\t 01/02/2019 Vijesti u fokusu\nInflacija u 19 zemalja eurozone pala je u januaru na 1,4 odsto u odnosu na 1,6 odsto u decembru, saopštila je danas evropska agencija za statistiku Eurostat.\nTo označava dalji pad inflacije u odnosu na cilj Evropske banke da bude oko dva odsto, što se smatra zdravim za ekonomiju. Ovaj pad bi mogao da bude potencijalni znak ekonomske slabosti za region pogođen brojnim izazovima, od Bregzita do sporova oko međunarodne trgovine, navodi agencija AP.\nNiske cijene mogu da predstavljaju upozorenje za privredu – kompanije možda nisu dovoljno samouvjerene da podignu svoje prodajne cijene ili zaposleni možda nemaju snagu da ispregovaraju više plate, što može da utiče na povećanje potrošačkih cijena.\nNajveća briga za Evropsku centralnu banku sada je ipak zdravlje privrede u eurozoni, a ne mjesečna inflacija. Privreda eurozone jedva da bilježi rast ovog kvartala i Evropska centralna banka je već upozorila na rizike da bi mogla dalje da usporava, prenosi Bankar.me.\nNjemačka: Mala i srednja preduzeća gube dah\nPodrška gradnji puta Šićki Brod – Kladanj\nSamit inovacija sutra u Sarajevu


Potpisan Memorandum između ALFA Centra, Udruženja Roditelji i Međunarodne policijske asocijacije – Alfa Centar\nPotpisan Memorandum između ALFA Centra, Udruženja Roditelji i Međunarodne policijske asocijacije\nDanas su u Nikšiću nevladina organizacija ALFA Centar, Udruženje Roditelji i Međunarodna policijska asocijacija (sekcija Crne Gore) potpisali Memorandum o saradnji u oblasti bezbjednosti saobraćaja. U ime ALFA Centra Memorandum je potpisala koordinator oblasti bezbjednosti saobraćaja Nada Radovic, u ime Udruženja Roditelji izvršni direktor Kristina Mihailović, a u ime Međunarodne policijske asocijacije predsjednik Vojislav Dragović.\nRadović je navela da se potpisivanjem memoranduma organizacije obavezuju na zajednički rad i partnerski odnos u unapređenju stanja u oblasti bezbjednosti saobraćaja. “Ovo je samo početak saradnje kako bi zajednički unaprijedili oblast bezbjednosti saobraćaja do našeg konačnog cilja a to jeste kroz podizanje saobraćajne kulture građana smanjiti broj saobraćajnih nesreća na crnogorskim putevima”, kazala je Radović i dodala da je Memorandum otvoren za potpisivanje i za druge nevladine organizacije, državne institucije i privredne subjekte.\nKristina Mihailović izvršni direktor Udruženja Roditelji je između ostalog istakla način na koji ova organizacija djeluje u oblasti bezbjednosti saobraćaja.\n“Naše glavno djelovanje je vezano za edukaciju roditelja. Iz našeg iskustva djeca su nerijetko informisanija od roditelja tako da će nam ovo biti dodatni motiv da roditelje više informišemo o problematici bezbjednosti saobraćaja. Njihova edukacija mora da počne od trenutka kada dobiju dijete, preko momenta koji se odnosi na prevoz djece u kolima do trenutka kada djeca i sama postanu učesnici u saobraćaju”, objasnila je Mihailović.\nPredsjednik Međunarodne policijske asocijacije Vojislav Dragović je istakao značaj Memoranduma u nastavku saradnje u cilju unapređenja djelovanja u oblasti bezbjednosti soabraćaja. “Naša organizacija djeluje već dvije godine veoma aktivno. Prepoznali smo problematiku bezbjednosti saobraćaja koja je veoma aktuelna i koja nažalost odnosi ljudske živote. Svi su dobrodošli da se uključe kako bi u ovom dijelu priče dali svoj doprinos i na taj način poboljšali bezbjednost saobraćaja na našim putevima”, zaključio je Dragović. Memorandum je potpisan u cilju podizanja svijesti svih građana o važnosti poznavanja i poštovanja saobraćajnih propisa.\nBy alfacentar|2019-05-06T10:21:33+00:00December 3rd, 2015|Saobracaj|0 Comments


Bogdanović: Referendum jeftino politikanstvo\nMinistar za Kosovo i Metohiju Goran Bogdanović ocenio je da održavanje referenduma jeftin politikanski čin, koji može skupo da košta državu Srbiju i nanese ogromnu političku štetu.\nBogdanović sa Stefanovićem i predsednicima opština na severu (Foto arhiv KIM)\nBogdanović navodi da tvorci referenduma pokazuju da su spremni da se kockaju sa interesima građana i države, zarad stranačke koristi i rejtinga.\n„Tvrdoglavim stavom o održavanju referenduma predstavnici lokalnih samouprava smanjuju manevarski prostor Vladi Srbije i državnom vrhu u dijalogu s međunarodnom zajednicom u rešavanju kosmetskog problema, ali i u procesu evrointegracija“, rekao je Bogdanović za Danas.\nNiko ne spori, dodao je, da je referendum demokratsko pravo, ali je pitanje "zašto se sada zloupotrebljava volja naroda i u pogrešno vreme postavlja pitanje za koje je jasno\nda će vlast, opozicija i građani dati potpuno identičan odgovor"\nIdeja o referendumu nastala je u stranačkim kuhinjama, napomenuo je Bogdanović, ukazujući da je nedopustivo je da svojim odlukama lokalna samouprava smanjuje potencijal države da reši problem.\nBogdanović tvrdi da je netačno da Beograd Srbe sa severa Kosova već kažnjava za „neposlušnost“ restrikcijama struje I naprasnom racionalizacijom radnih mesta.\nŠto se organizacije izbora tiče, dodao je on, više puta je ponovljeno da će se odluka doneti kada se obavi niz razgovora i konsultacija, uzimajući u obzir sve parametre.\nPantić: Ne inatimo se Beogradu\nPredsednik opštine u severnom delu Kosovske Mitrovice Krstimir Pantić kaže za Danas da referendum u četiri srpske opštine na severu KiM, zakazan za 14-15. februar, „nije raspisan da bi se kosovski Srbi inatili s Vladom i predsednikom Srbije, nego da bi se smanjio pritisak koji na njih vrše kosovski Albanci i deo međunarodne zajednice“.\nNa pitanje, šta će se dogoditi ako Beograd ne prizna rezultate referendum, Pantić odgovara:\nNikada nismo ni tražili da zvanični Beograd prizna rezultate, jer je samo po sebi logično da i vlada i predsednik to podrže, zato što je KiM po našem Ustavu i Rezoluciji SB UN neotuđivi deo Srbije. Očekivali smo da će naša vlada imati razumevanja za referendum, čiji je cilj da spreči kosovske Albance da na severu KiM instaliraju svoje institucije i na taj način uspostave, kako to oni kažu, „novo realno, činjenično stanje“. Oni sada nemaju jasno definisane granice, ne kontrolišu sever Pokrajine, gde imaju svoje institucije i pravosudni sistem.


JU „Vode Srpske“ – Kинези заинтересовани за инвестиције у Републици Српској\nsep 05, 2020 Novosti\nPredstavnici uglednih kineskih kompanija „China Construction Front Group“ i „Dahua Technology“ posjetili su Bijeljinu gdje su razgovarali sa direktorom JU „Vode Srpske“ Bijeljina Miroslavom Milovanovićem i zamjenikom gradonačelnika Bijeljine Markom Mihajlovićem o mogućnostima poslovne saradnje i investicija na području Semberije i cijele Republike Srpske.\nNa sastanku koji je održan u prostorijama JU „Vode Srpske“ Bijeljina konstatovano je da su kompanije iz prijateljske Kine dobrodošle u Republiku Srpsku i da postoje velike mogućnosti za međusobnu saradnju.\nJing Fei, izvršni direktor kineske državne kompanije „China Construction Front Group „, istakao je da je ova kompanija svjetski lider u građevinskoj industriji, u poslovima niskogradnje i visokogradnje, i da posluje na svim kontinentima.\n– U Evropi trenutno imamo najviše poslova u Njemačkoj, Rusiji, Rumuniji i Srbiji i zainteresovani smo da proširimo naše poslove i u Republici Srpskoj i BiH. Naša kompanija posjeduje sve međunarodne licence za radove niskogradnje i visokogradnje, od izgradnje metroa i autoputeva, do gradnje visokih zgrada. Ponosni smo na naše projekte po kojima smo postali prepoznatljivi u svijetu. U Šenženu smo izgradili najviše zgradu u Kini visine 600 metara, dok smo u Rusiji podigli najviše zgradu u Evropi visine 400 metara, kaže izvršni direktor „China Construction Front Group“.\nTeri Sun iz „Dahua Technology“ naglasio je da je njegova kompanija druga u svijetu u oblasti tehnologije video nadzora a bave se i poslovima IT tehnologija. Istakao je da „Dahua Technology“ ima veliki broj poslovnih partnera u Srbiji i da postoji interesovanje za poslovnu saradnju sa Republikom Srpskom i drugim zemljama u regionu.\nDirektor JU „Vode Srpske“ Bijeljina Miroslav Milovanović istakao je da Republika Srpska ima veliko poštovanje prema Kini i kompanijama iz ove zemlje.\n– Republika Srpska ima izuzetno dobru institucionalnu i poslovnu saradnju sa Kinom i sigurno je da će ta saradnja u budućnosti biti još bolja. Neke kineske kompanije već rade u Republici Srpskoj. Postoji veliko interesovanje sa njihove strane i mi ćemo razmotriti sve mogućnosti saradnje. Vjerujem da ćemo u narednom periodu imati više investicija. Za Republiku Srpsku su novi poslovi, zapošljavanje i nova radna mjesta najvažnija tema, kaže Milovanović.\n– U narednom periodu ćemo organizovati nove sastanke i prezentacije s ciljem da uspostavimo konkretnu saradnju sa kineskim kompanijama na području grada Bijeljina. Kineske kompanije imaju veliku ekspanziju i pokazali su da su najbolji u svijetu u pogledu investicija i poslovanja. Siguran sam da će donijeti kvalitet više na našem tržištu, kako u Bijeljini, tako i u cijeloj Republici Srpskoj i BiH.\nMinistri Košarac i Pašalić u radnoj posjeti JU "Vode Srpske" STRUČNI UGAO: Obračun i prikupljanje posebnih vodnih naknada


Srpski i kineski specijalci obučeni za najteže zadatake | INFO 24\nSrpski i kineski specijalci obučeni za najteže zadatake\nSrbija i Kina imaju odličnu saradnju u borbi protiv organizovanog kriminala, terorizma i narko kriminala, izjavio ministar unutrašnjih poslova Nebojša Stefanović i dodao da saradnju dve zemlje u oblasti bezbednosti treba jačati i produbiti.\nZajednička pokazna vežba pripadnika MUP-a Srbije i specijalnih jedinica policije Ministarstva javne bezbednosti Kine, iz provincije Henan, održana u smederevskoj železari HBIS Group Srbija.\nStefanović je, posle zajedničke vežbe pripadnika specijalnih jedinica MUP-a Srbije i kineskog Ministarstva javne bezbednosti, rekao da je Kina naš strateški partner i bratska zemlja i da pripadnici bezbednosti dve zemlje sarađuju u obavljanju svih složenih bezbednosnih zadataka.\n„Za relativno kratko vreme pripadnici i jednog i drugog ministarstva danas su pokazali izuzetnu obučcenost i da su spremni da obave najteže i najsloženije zadatke“, rekao je Stefanović i zahvalio svim pripadnicima specijalnih jedinica koji su učestvovali u pokaznoj vežbi oslobađanja talaca, izvedenoj u smederevskoj železari HBIS Group Serbia.\nDodao je da je izvedena prva zajednička vežba specijalnih jedinica MUP-a Srbije i Ministarstva javne bezbednosti Kine koja, kako je istakao, treba da pokaže obučenost i sadejstvo srpskih i kineskih jedinica u izvršavanju najsloženijih zadataka.


RTCG - Radio Televizija Crne Gore - Nacionalni javni servis :: Turizam i ekologija :: Novi trendovi u kreiranju i vođenju turističkih tura\n04. 06. 2021. 23:07 >> 23:08 0\nPružaoci turističkih usluga iz Crne Gore i Bosne i Hercegovine (BiH) upoznali su se na edukativnoj radionici sa najnovijim trendovima u kreiranju kulturno-turističkih tura i tehnikama interpretativnog vođenja, u cilju poboljšanja kvaliteta doživljaja i iskustava destinacije.\nIz Nacionalne turističke organizacije (NTO) su kazali da je trening za pružaoce turističkih usluga održan u Herceg Novom, na temu Kreiranje doživljaja i iskustava kulture kroz turizam na primjeru tematskog proizvoda.\nRadionica je održana u okviru prekograničnog projekta Od srednjovjekovnih tvrđava u Hercegovini do austrougarskih tvrđava u Crnoj Gori (FORT-NET), koji finansira Evropska unija (EU).\nRadionica, koju je organizovao Centar za inicijative iz oblasti održivog turizma (CSTI) iz Podgorice, namijenjena je za planinarske i gradske vodiče, turističke agencije i lokalne turističke organizacije iz Boke i Hercegovine.\nIz NTO-a su kazali da je u toku radionice predstavljen jedan od rezultata projekta, budući kulturno turistički proizvod Putevi istorije: Austrougarske tvrđave, koji bi do kraja septembra ove godine turističkom tržištu trebalo da predaju crnogorski partneri projekta, CSTI Montenegro i NTO.\n„Ovim proizvodom će prema potrebama savremenih turista biti interpretirana evropska kulturna i vojna baština, dijelovi odbrambenog sistema pogranične tvrđave pored nekadašnje južne austrougarske granice sa Kraljevinom Crnom Gorom u Boki i Trebinju“, dodaje se u saopštenju.\nProizvod je namjenjen domaćim i stranim posjetiocima, zaljubljenicima vojnih tema i istorije i rekreativcima u prirodi.\nZa njih je do sada formirano tri od ukupno pet tematskih turističkih puteva sa interpretacionim tablama i turističkom signalizacijom u Boki i Trebinju.\n„Partneri projekta iz BiH na sličan način valorizuju hercegovačko srednjevjekovno civilno i vojno graditeljsko nasljeđe. Vidiljivost zajedničkog proizvoda, kojim će upravljati lokalne turističke organizacije Boke i Hercegovine, marketinški će biti ojačana zajedničkom turističkom brošurom, veb sajtom i mobilnom aplikacijom“, rekli su iz NTO.\n09:30 Za 6 mjeseci ostvaren profit 17,1 milion eura


4. 10. 2019 @ 15:02 – PANTHEON™ – Emina Mešanović 0\nPosebna ponuda u decembru\n26. 11. 2020 @ 13:33 – PANTHEON™ – Emina Mešanović 0\nPravo je vrijeme za digitalizaciju poslovanja. Pripremili smo izuzetne ponude digitalnih alata. Pripremite teren za uspješan početak godine! Go Digital!\nElektronski KIF i KUF – izvoz u propisanom .csv formatu i uvoz preko UINO portala\n9. 11. 2020 @ 21:45 – PANTHEON™ – Emina Mešanović 0\nPANTHEON je spreman za elektronsko dostavljanje knjigovodstvenih evidencija. Sve informacije pronađite na blogu, a za dodatne informacije smo na raspolaganju.\nINTERVJU ANDREJ MERTELJ - Koronavirus je udarac koji nam je trebao\n4. 11. 2020 @ 12:35 – Preduzetništvo – Emina Mešanović 0\nPročitajte intervju sa Mertelj Andrejem, izvršnim direktorom Datalab Tehnologije d.d., za časopis Delo. Razgovarali smo o trenutnoj situaciju s koronavirusom, utjecaju na poslovanje, prilagođavanju kompanija, digitalizaciji i budućnosti poslovanja.\nPogledajte funkcionalnosti online poslovnog programa PANTHEON Web Light\n4. 11. 2020 @ 11:50 – PANTHEON™ – Emina Mešanović 0\nPozivamo vas da pogledate video prezentaciju online programa koji pojednostavljuje poslovanje i vođenje kompanije! Predstavljamo jednostavan i sažet pregled funkcionalnosti PANTHEON Web Light-a, njegove upotrebe i performansi.\n21. 10. 2020 @ 14:13 – PANTHEON™ – Emina Mešanović 0\nBesplatan webinar, 5. novembar 2020 u 11 sati. Obavezno dostavljanje UINO podataka iz KUF i KIF evidencije elektronskim putem se bliži. PANTHEON je uveliko spreman, želimo da budu i svi naši korisnici, te organizujemo još jedan webinar na ovu temu. Želimo Vam maksimalno olakšati ovu zakonsku obavezu kroz praktične primjere i odgovoriti sva Vaša pitanja.


24sata.info - Prioritet Centralne banke BiH u budućnosti očuvanje monetarne stabilnosti\nAutor T. C. 27. 08. 2017. • 08:59\nNajvažniji zadatak Centralne banke Bosne i Hercegovine (CBBiH) u budućnosti će biti očuvanje monetarne stabilnosti, potvrđeno je Feni iz te institucije.\nOsim toga, navode i rad na daljnjem unapređenju razmjene kvalitativnih informacija među institucijama zaduženim za stabilnost bankarskog sektora i finansijskog sistema u cjelini, proširenje jedinstvenog registra računa, dodatno unapređenje i usklađivanje statistike koju proizvode sa zahtjevima Eurostata i Evropske centralne banke, te aktivnu saradnju s relevantnim domaćim i međunarodnim institucijama u smislu pružanja kvalitativnih informacija o stanju u domaćoj ekonomiji.\nU kontekstu evropskih integracija BiH naglašavaju da CBBiH ima aktivnu ulogu i značajan dio njihovih budućih aktivnosti će se, u skladu s mandatom, odnositi na obaveze koje je zemlja preuzela u tom procesu.\nCentralna banka Bosne i Hercegovine ove godine obilježava 20. godišnjicu rada. Ta institucija je osnovana je 11. augusta 1997. i po Ustavu Bosne i Hercegovine jedina je odgovorna za izdavanje novca i monetarnu politiku u cijeloj BiH.\nPo Zakonu o CBBiH, cilj Centralne banke je da postigne i održi stabilnost domaće valute, konvertibilne marke, tako što izdaje domaću valutu po aranžmanu poznatom pod nazivom valutni odbor. On podrazumijeva fiksni kurs KM u odnosu na euro i puno pokriće KM u opticaju u euru.\nOd osnivanja do danas, CBBiH je prolazila kroz veliki broj izazova, od uvođenja jedinstvene valute na teritoriji cijele BiH, reforme platnog prometa, pružanja podrške stabilnom funkcionisanju bankarskog sektora, očuvanja povjerenja u punu pokrivenost KM u oktobru 2008., realizacije projekata s Evropskom centralnom bankom (ECB) i centralnim bankama Eurosistema, do uvođenja evropskih standarda centralnog bankarstva u poslovanje te institucije.\nNajvažnija aktivnost CBBiH u vođenju monetarne politike svih ovih 20 godina bila je očuvanje monetarne stabilnosti i podrška očuvanju finansijske stabilnosti u zemlji. Puna konvertibilnost domaće valute nikad nije dovedena u pitanje, što je svih ovih godina bio snažan stabilizacioni faktor bosanskohercegovačke ekonomije.\nTo je prepoznato i u međunarodnim krugovima, te je nedavno časopis Capital Finance International dodijelio Centralnoj banci Bosne i Hercegovine nagradu za najbolje upravljanje centralnom bankom u centralnoj i istočnoj Evropi u 2017. (Central Bank of Bosnia and Herzegovina - Banking Awards 2017 - Best Central Bank Governance - CEE 2017).\nU obrazloženju za dodjelu nagrade taj časopis je naveo da je prepoznao modalitete kojima Centralna banka Bosne i Hercegovine tokom godina svoga rada doprinosi kontinuiranoj stabilnosti zemlje, te je, djelujući kao nezavisna institucija i pridržavajući se striktno režima valutnog odbora koji je omogućio monetarnu stabilnost uz puno pokriće domaće valute deviznim rezervama, između ostalog, doprinijela kreiranju preduslova za održiv ekonomski rast i razvoj zemlje.


SIPA uhapsila pet osoba zbog ratnih zločina u okolini Sarajeva\nPolicijski službenici Državne agencije za istrage i zaštitu (SIPA) uhapsili su pet osoba zbog sumnje da su počinile zločine nad srpskim stanovništvom i ratnim zarobljenicima u okolini Sarajeva.\nKako se navodi u saopćenju SIPA-e, osumnjičeni su uhapšeni zbog postojanja osnova sumnje da su u periodu od 1992. do 1994. godine počinili zločin protiv civilnog stanovništva i ratnih zarobljenika.\nIz Tužilaštva Bosne i Hercegovine je saopćeno kako se istraga odnosi na zločine nad žrtvama, civilima srpske nacionalnosti s područja Hrasnice, Butmira i Sokolović Kolonije koji su bili nezakonito zatvoreni u logoru “Osnovna škola ‘Aleksa Šantić’” i zatvoru u nedovršenoj zgradi u blizini nebodera u Hrasnici.\n“Optuženi se terete za ubistva najmanje osam zarobljenih civila, a među osumnjičenima su i direktni izvršioci ubistava. Prema prikupljenim dokazima, navedeni osumnjičeni, koji su bili pripadnici Četvrte motorizovane brigade Armije RBiH, odgovorni su za zločine počinjene nad više od 100 žrtava, koji se odnose na nezakonito zatvaranje, mučenje, zlostavljanje na izuzetno ponižavajuće načine, tjeranje na prisilan rad, kao i nanošenje tjelesnih i duševnih ozljeda, koje su na oštećene žrtve ostavile trajne i teške posljedice”, saopćeno je iz Tužilaštva BiH.\nKako je zaključeno, u ovom predmetu ostvarena je značajna saradnja s policijskim agencijama i institucijama za provođenje zakona u BiH, kao i s pravosudnim institucijama Republike Srbije, s obzirom da se dio oštećenih nalazi izvan BiH.\nNakon što ispita osumnjičene, postupajući tužilac donijet će odluku o daljnjim aktivnostima u predmetu.


03.06.2020 / 16:32 Ekonomija - UIO BiH\nPrihodi od indirektnih poreza u Bosni i Hercegovini u prvih pet mjeseci ove godine iznosili su dvije milijarde i 880 miliona KM i manji su za 325 miliona KM ili 10,14 posto u odnosu na isti period lani kada su iznosili tri milijarde i 205 miliona KM, saopćeno je iz Uprave za indirektno oprezivanje (UIO) BiH.\nNaglašavaju da je u prvih pet mjeseci ove godine UIO privredi vratila 528 miliona KM, što je za 99 miliona KM manje u odnosu na isti period prošle godine.\nIz UIO pojašnjavaju da su neto prikupljeni prihodi, koji su otišli u raspodjelu korisnicima u prvih pet mjeseci 2020. godine, a to su država, entiteti i Distrikt Brčko, iznosili dva milijarde i 352 miliona KM i manji su za 227 miliona KM u odnosu na prihode koje su sa jedinstvenog računa korisnici dobili u istom periodu 2019..\nU maju ove godine prikupljeno je 487 miliona KM indirektnih poreza što je za 228 miliona KM manje u odnosu na maj 2019. godine.\n-Pad prihoda od indirektnih poreza uzrokovan je pandemijom virusa COVID 19 - navode iz UIO.\nU maju 2020. godine došlo je, kako dodaju, do smanjenja uvoza roba u BiH, što je uticalo na pad prihoda po osnovu uvoznih dažbina, a zbog smanjene krajnje potrošnje značajno su pali i prihodi po osnovu PDV-a u unutrašnjem prometu.\nPodsjećaju da su mnoge privredne djelatnosti radile smanjenim kapacitetima, ili uopšte nisu radile u vrijeme pandemije uzrokovane virusom COVID 19.\nPo osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH je dobila dodatnih 77,9 milion KM, Republika Srpska 51,5 miliona KM i Distrikt Brčko 2,6 miliona KM. Razlika predstavlja rezervu na posebnom računu za putarinu u iznosu od 0,25 KM, saopćeno je iz UIO BiH.


''ŠOPALOVIĆI'' KOD SVOJE KUĆE: Jugoslovenski pozorišni festival u Užicu označio povratak publike u teatre\n10. 06. 2021. u 10:47\nJugoslovenski pozorišni festival u Užicu živi svoje 25. izdanje. Regionalni teatri pred publiku su izašli sa pet ostvarenja.\nFoto NP Užice\nPosle četiri odigrane predstave, u borbi za prestižne "Ardalione", najvišu ocenu publike - 4,95, zaslužilo je "Putujuće pozorište Šopalović" JDP.\nOvdašnja publika je delo svog sugrađanina LJubomira Simovića ranije gledala u različitim rediteljskim, uspelim postavkama, od one Dejana Mijača, do niškog izdanja "užičkog komada" Tatjane Mandić Rigonat... Ovaj put, "Šopalovići" reditelja Jagoša Markovića stigli su u grad na Đetinji posle samo tri izvođenja predstave za više od godinu dana, koliko je prošlo od beogradske premijere.\n- Predstavu sam gledao, bio sam u publici, a kada je Milan Lane Gutović iz zdravstvenih razloga istupio, pre svega desetak dana, odlučio sam da "uskočim" na poziv reditelja. Ovo je jedan od najboljih pozorišnih komada ispisanih na srpskom jeziku, LJubomir Simović je jedan od najvećih živih pesnika, vekovi će proći, a "Šopalovići" će ostati na sceni - rekao je Dragan Bjelogrlić, nakon što je publika ovacijama nagradila ansambl JDP.\n"Pozorište o pozorištu" šalje jaku poruku da se od umetnosti nikada ne odustaje.\n- Ovo jeste posveta pozorišnoj umetnosti, glumcima i dubokoj veri i ljudskoj slobodi - rekla je glumica Olga Odanović, a dodatni impuls emocija kod ovdašnje publike nalazi se u činjenici da se radnja "Šopalovića" dešava u ratnom Užicu, govoreći o ljudima razapetim između straha i podviga, žrtve i izdaje.\n"Šopalovići" su se tako vratili kući, u Užice, a ovo izdanje festivala "Bez prevoda" označilo je i povratak publike u teatar.\nOdigrane su predstave "Čitač" Beogradskog dramskog pozorišta i "Beo art produkcije", "O medvjedima i ljudima" Narodnog pozorišta Sarajevo, "Radnička hronika" Narodnog pozorišta iz Subotice, "Upotreba čoveka" u koprodukciji Novosadskog pozorišta i Grada teatra Budva i "Ist vest centra" Sarajevo.\nPozorište Publika Jugoslovenski pozorišni festival Užice vesti


Snažan zemljotres pogodio centralnu Grčku, osjetio se i u susjedstvu - Novi Horizonti\nSnažan zemljotres pogodio centralnu Grčku, osjetio se i u susjedstvu\nEpicentar zemljotresa u srijedi zabilježen je 22 kilometra od grada Larise, podaci su Euromediteranskog seizmološkog centra\nZemljotres jačine 6,2 stepeni po Richteru pogodio je centralnu Grčku, prenosi Anadolu Agency (AA).\nTrenutno nema podataka o eventualnim povrijeđenim i počinjenoj materijalnoj šteti.\nZemljotres se osjetio i u glavnim gradovima susjedne Sjeverne Makedonije, te Kosova i Crne Gore.\nRanije je iz Seizmološkog instituta u Atini objavljeno da je magnituda potresa bila 5,9. Naknadno je registrovano još nekoliko zemljotresa jačine od 3,7 do 4,9 stepeni.\n← Džibuti: Krijumčari migrante bacili u more, utopilo se najmanje 20 osoba\nPredsjedništvo BiH s direktorom WHO-a: Hitno potpisati sporazum o odšteti i odgovornosti s proizvođačima vakcina →\nOva dva momenta o Zakiru Naiku niste znali: Kako je Papa reagovao kada ga je pozvao na raspravu